text:
Nubwo bamaze igihe bagejeje ikibazo cyabo ku buyobozi kugeza n’ubu ngo nta kirakorwa, mu gihe inzu zabo zangiritse bikomeye.
Umwe muri aba baturage witwa Uzayisenga yagize ati "Hashize igihe tugaragaza ikibazo cyacu ariko na n’ubu ntigikemuka, muri aka gace inzu nyinshi zarangiritse. Bataraturitsa intambi inzu zacu zari nzima, ariko baraturitsa ukagira ngo ni umutingito, ukabona inzu isadutsemo kabiri ariko bananiwe kutwishyura ngo tuve aha hantu.”
Mu gihe bamwe bategereje guhabwa ingurane z’imitungo yabo irimo inzu zasenywe n’inkambi, ngo hari n’abandi bavuga ko bakuwe ku rutonde rw’abazishyurwa mu buryo bita ko budasobanutse.
Uhoranimana Jean Paul ati " Ni ikibazo kidukomereye, biriya bimashini byabo biradusenyera, rwose inzu isenyuka ureba, ariko nkanjye banze kunshyira ku rutonde rw’abazishyurwa ku mpamvu zidasobanutse bavuga ko inzu yanjye yari isanzwe ishaje."
Abaturage 49 ni bo bagaragaje ko inzu zabo zangijwe n’izi ntambi, gusa ubuyobozi bw’Akarere bwo buvuga ko mu igenzura bwakoze bwasanze 10 muri bo ari bo bagomba kwishyurwa na ho abandi ngo ikibazo cyabo nta shingiro gifite.
Umuyobozi wa Sosiyete Hunan Road&Bridges yubaka uyu muhanda, Jelly Gu avuga ko hari abaturage bamwe babeshya ko basenyerwa n’imashini, gusa ngo harimo abavugisha ukuri bagera ku miryango 10 bo bakaba bemera kubishyura nubwo atagaragaza igihe bazishyurirwa.
Umuyobozi w’Akarere ka Rubavu wungirije ushinzwe ubukungu, Murenzi Janvier avuga ko hashyizweho itsinda ku rwego rw’Akarere rishinzwe kureba abaturage bagomba kwishyurwa.
Yagize ati " Icyo twakoze cyihutirwa kwari ukubanza kureba koko abaturage bagomba kwishyurwa, mu miryango 49 yari yagaragaje icyo kibazo twasanze 10 ari yo igomba kwishyurwa, igikorwa kigiye gukurikiraho ni ukureba uko bishyurwa ariko nta gihe runaka twavuga bigomba kuba byarangiye."
Umuhanda Karongi-Rubavu watangiye gushyiramo kaburimbo mu bice bimwe na bimwe akaba ari umwe mu yo abaturage bemerewe na Perezida Kagame. Kugeza ubu waratangiye kuba nyabagendwa ndetse imodoka zitwara abagenzi zisigaye ziwukoreramo zikagarukira mu karere ka Rutsiro.


c: text/html

text:
Ni byiza rero kumenyana neza cyane cyane ku bashakanye. Impamvu ni uko mu buzima bwabashakanye, kumenya bihagije umuntu bigira uruhare runini mu bibazo by’ubuzima bwabo, byaba ibibazo by’iterambere, iby’uburwayi, n’ibindi.
Iyo umaze kumenya ibyerekeye uwo mwashakanye ugomba no kugira ubushobozi bwo gutuma mufatanya gukemura ibibazo by’ubuzima musangiye, mugihe mufata icyemezo cyo kugira icyo mukora cyangwa kutagikora, bigomba gushingira kukuba muziranye. Nibyiza ko mu mibereho ya buri munsi, umuntu wese mu bashakanye atizirikana ubwe gusa ahubwo azirikana na mugenzi we.
1. Guhitamo neza
Guhitamo uwo muzarushingana si ikintu cyoroshye kuko ni icyemezo ufata wamaze kwiyemeza ko utazabyicuza. ni ikintu gisaba kubanza kubitekerezaho kandi hari ibyo ugenderaho bitewe n’ uko wiyizi kuko ugomba kumenya ko igihe uzahura n’ ingorane uzabyirengera.
Igihe cyose uzashaka uwo utihitiyemo bizakugora kuko uzananirwa kwakira ingorane uzahura nazo.
Mu bazaguhitiramo uwa mbere ni Imana, uwa kabiri ni umutima wawe. Niba umutima wawe ari mwiza, ihitamo ryawe rizaba ryiza, niba umutima wawe ari mubi, n’ihitamo ryawe rizaba ribi.
2. Kumenyana no kujya inama
Guhora abantu babwirana ko bakundana sibyo byubaka urugo, ahubwo ni igihe cyo kwica ku ngeso n’imico imwe n’imwe itajyanye n’uwiyemeje gushinga urugo. Ni igihe umusore n’inkumi banoza urukundo rwabo, umwe akifungurira undi, bakabwirana nta kwishisha, ibyo buri wese akunda n’ibyo yanga ; bakamenyana. Ni igihe cyo kwibaza niba ukuze byo kuba wakubaka urugo mu byiza no binaniza byarwo. Ni igihe cyo kurebera hamwe icyabatera guhirwa.
3. Kwemeranwa
Mbere yo kwiyemeza gushinga urugo ugomba kubanza kwemera uwo mugiye kubana, ukamwera uko Imana yamuremye ndetse n’ uko ateye, kuko buri wese afite uko yaremwe gutandukanye na Mugenzi we, ukemera ibyiza n’ ibibi bya mugenzi wawe kuko byose byuzuzanya kandi buriwe se niko aremwe.
4. Kuba wujuje imyaka yo gushaka
Ibihugu byinshi bigira amategeko arebana no gushaka aho usanga barashyizeho imyaka yo kugirango wemererwe gushaka. mu Rwanda itegeko riteganya imyaka 21.
igihe cyose utaruzuza iyi myaka Leta igufata nkaho utaragira ubukure bwo kuba wabasha kubaka urugo ngo rukomere.
5. Gutekereza ku nshingano ugiye kwinjiramo
Igihe cyose uteganya kubaka urugo rwawe ugomba kubanza kumenya ko ari ubuzima butandukanye n’ ubwo wari ubayemo kandi ko n’ inshingano zitandukanye bityo ukiyemeza kwakira inshingano nshashya ndetse umuntu atatinya kuvuga ko zitoroshye.
6. Kwemera kuba Umugabo/ Umugore
Kwitwa Umugabo/ Umugore ntibigaragarira mu myambaro umuntu yambaye ahubwo ni ukuba wuzuza inshingano zawe koko nk’ umugabo cyangwa umugore nyawe.
7. Kwihangana
Urugo rwubakwa no kwihangana, ukamenya ko umuntu mugiye kubana mutandukanye muri byose bityo uba ugomba kwihahanganira ibyo yakora bikubangamiye nawe akihanganira ibyawe bimubangamiye.
Umwanzuro: Kugirango ubane neza n’uwo mwashakanye, kandi umugaragarize urukundo, ukwiye kumenya ibimwerekeye. Ibyo akunda ibyo yanga, ibimubabaza, ibimushimisha, uko yabayeho kugirango mu mibanire yanyu atabaho aremerewe n’imyanzuro ufata ahubwo anezezwe no kubana nawe mwuzuzanya.

robotstxt: allowed

filter: keep


text:
Ibi bije nyuma y’uko hari hashize iminsi bamwe mu banyeshuri 3066 biga mu Rwunge rw’Amashuri rwa Kabusunzu biga bahagaze abandi bicaye hasi bitewe n’ikibazo cy’intebe zidahagije.
Kuri uyu wa Kane tariki ya 20 Mata 2017, ni bwo Akarere ka Nyarugenge n’umufatanyabikorwa Right Toplay bashyikirije ubuyobozi bwa GS Kabusunzu intebe 173 ndetse bunaha amakayi abanyeshuri 50 bavuka mu miryango ikennye.
Umuyobozi wa GS Kabusunzu, Murinda Joseph Eric, yabwiye IGIHE ko izi ntebe bahawe zizatuma nta bana bazongera kwicara barenze batatu.
Yagize ati “ Biradushimishije cyane kuba tubonye izi ntebe 173 kubera ko twari twabanje gusana izindi zigera ku 100 tunakora ubuvugizi ariko kuba tubonye izi birongera bidufashe kwicaza neza abandi bana 519, gusa n’ubwo bidakemuye ikibazo 100% ariko hejuru ya 95% kiracyemutse kuko nta banyeshuri bazongera kwicara ku ntebe barenze batatu.”
Yakomeje avuga ko nyuma y’iyi nkunga y’izi ntebe bahawe bakeneye intebe 100 gusa kugira ngo bakemure iki kibazo burundu.
Umuyobozi wungirije w’Akarere ka Nyarugenge ushinzwe imibereho myiza y’Abaturage, Jean Marie Vianey Ndayisenga, nawe yemeza ko izi ntebe iki kigo cyahawe zizatuma abanyeshuri barushaho kwiga neza.
Yagize ati “Izi ntebe zari zikenewe kuko byari byaragaragaye ko izari zihari zari zishaje ndetse zaranangiritse ku buryo abana bari batangiye kwiga bahagaze ku buryo ibi biza kudufasha kuko iyo abana bicaye neza bakurikira neza ku buryo dufite icyezere ko ireme ry’uburezi muri iki kigo rigomba kuzamuka.”
Yasoje yizeza ubuyobozi bw’iki kigo ko Akarere ka Nyarugenge kazabafasha binyuze mu ngengo y’imari y’umwaka utaha mu gushaka izindi ntebe kugira ngo iki kibazo kirangire burundu.
Ubuyobozi bw’umuryango mpuzamahanga ukoresha imikino na siporo mu kwigisha no kuzamura imibereho y’abana (Right Toplay), bwo bwavuze ko iyi nkunga irimo intebe n’amakayi yahawe abana 50 bavuka mu miryango itishoboye ifite agaciro k’asaga miliyoni eheshatu z’amafaranga y’u Rwanda.
Inkuru bifitanye isano:
Ishuri rya Kabusunzu ryabaye isibaniro ry’ibibazo
Akarere ka Nyarugenge kiyemeje gukemura ikibazo cy’ubucucike bw’abanyeshuri muri GS Kabusunzu


text:
NEP-Kora Wigire yahaye imirimo mishya abarenga ibihumbi 80
Kuva mu mwaka wa 2014 gahunda ya NEP-Kora Wigire imaze guha imirimo mishya abarenga ibihumbi 80 hirya no hino mu Rwanda.
Byatangajwe mu muhango wo guha inyemezabumenyi abantu 2000 bahuguwe muri gahunda ya NEP-Kora Wigire no guhemba ibyiciro bitandukanye by’abantu bagize uruhare mu iterambere ry’iyo gahunda.
Gasana Jerome, umuyobozi w’ikigo cy’igihugu gishinzwe guteza imbere ubumenyingiro (WDA), avuga ko mu myaka ibiri ishize gahunda ya NEP-Kora Wigire itangiye, abantu bakabakaba ibihumbi 26 bamaze gufashwa mu buryo butandukanye.
Akomeza avuga ko kandi ibyo byatumye abarenga ibihumbi 80 babona imirimo mishya.
Minisitiri w’Intebe w’u Rwanda, Anastase Murekezi witabiriye uwo muhango yakanguriye abari aho gukomeza guteza imbere urwego rwo kwihangira umurimo kugira ngo ababona imirimo mishya bakomeze kwiyongera.
Agira ati "Umurimo w’abatuye igihugu ni ubudahangarwa bwacyo. Tubatumye gutanga imbaraga zanyu mu kuzamura ubwinshi bw’imirimo mishya idashingiye ku buhinzi, nk’imwe mu ntego za guverinoma."
Akomeza avuga ko Abanyarwanda miliyoni 5.5 kuri miliyoni 12 zituye u Rwanda, bari mu cyiciro cyo gukora akazi gatanga inyungu ariko leta ngo ifite ubushobozi bwo kubonera akazi 3% byabo gusa.
Yungamo avuga ko guhanga imirimo mishya bizafasha mu kurwanya ubushomeri ngo bwiyongeraho 14% buri mwaka.
Minisitiri w’Intebe avuga ko guverinoma yihaye intego yo guhanga imirimo mishya ibihumbi 200 buri mwaka.
Ariko ngo kugeza ubu haboneka imirimo ibihumbi 146. NEP-Kora ngo niyo izaba igisubizo mu kugera ntego guverinoma yihaye.
Bisangwa Bruno, umwe mu baturage bafashijwe na NEP-Kora Wigire avuga ko we na bagenzi be ari inzererezi ariko bakaza gufashwa ubu bakaba bafite koperative y’ubudozi imaze kwiteza imbere.
Agira ati "Njye nahoze ndi mayibobo, NEP inkura mu muhanda banyigisha ubudozi. Ubu njye na bagenzi banjye batanu twabaye abagabo kandi mu gihe gito, ku buryo dutegereje ibyiza byinshi biri imbere."
Minisitiri w’abakozi ba Leta n’Umurimo, Uwizeye Judith avuga ko hakurikijwe umuvuduko Abanyarwanda bariho mu gihe gito bazashobora gutungwa n’ibyo bakora badategereje ibiva ahandi.
Muri uwo muhango abahawe inyemezabumenyi bahuguwe mu birebana n’ububaji, gukora za biyogazi, ubudozi, ubwubatsi n’itsinda rya ba gafotozi 76 b’umwuga n’abatekinisiye ba radiyo 31 bahuguwe na Kigali Today Ltd ku bufatanye na WDA.
Muri uwo muhango kandi hanahembwe ibyiciro bitandukanye harimo abagize uruhare mu gufasha abantu kubona imirimo, uturere dutatu twahize utundi mu kwitabira iyo gahunda ya NEP-Kora Wigire.
Harimo kandi ibigo by’imari bifasha ababigana muri Kora Wigire, abahanze udushya, ibigo bitanga ubumenyi ngiro, hamwe n’abakoze ibikorwa by’indashyikirwa.
Andi mafoto yo muri uwo muhango
Dukurikire ukanda kuri Like
Ibitekerezo ( 1 )
IYO GAHUNDA YA KORA WIGIRE NINZIZA TWARAYISHIMIYE ARIKO NGE NTAMAHIRWE NABIGIZEMO KUKO MAZE IMYAKA HAFI IBIRI NTEGEREJE IYO NKUNGA NARAYIBUZE KANDI NARADEPOJE IBYANGOMBWA BYOSE M,UMURENGE ICYEREKEZO MASAKA SACCO AHA MUMBARIZE UBANZA INKUNGA IHABWA ABAZWI GUSA KUKO ABANDI BARABIBONYE NGE NDABIBURA NDI M,UMUDUGUDU WA BWIZA,AKAGARI KA CYIMO ,UMURENGE WA MASAKA,AKARERE KA KICUKIRO,UMUGI WA KIGALI MUMBARIZE NANGE MBONE IYO GAHUNDA YA TOOLKITS BDF NA WDA


text:
Abakuzi ni abantu umukoresha ashobora kubazaho amakuru y’umukozi uwo uri we, ubumenyi bwihariye ufite n’bindi. Impamvu ukenera abakuzi
Abakoresha benshi basaba abntu bakuzi kugirango bamenye neza ubumenyi washyize ku mwirondoro wawe. Reba neza niba uvuga ukuri kubijyanye n’aho wakoze. Ugomba gusha abantu bakuzi neza bangutekerezaho.
Ni ibiki wandika?
Ushyiramo amazina, aderesi, nomero ya telefoni, imeri n’ibyo bakora (ku mirimo cyangwa ku ishuri)
Ninde utanga ko akuzi
Ni umuntu ukuzi neza ku kazi no kubwawe
Uwahoze ari umugenzuzi cyangwa uwo mwakoranye
Uwahoze ari umwarimu wawe, pasitoro,….
Mbere yo kugirango utangeho umuntu ko akuzi ugomba kubimusabira uruhusa
Iyo ugiye gutanga abantu bakuzi
Keretse iyo umukoresha yabisabye byihariye. Ntugomba kohereza ilisiti y’abanu bakuzi mu gihe waka akazi. Babagusaba mu ibazwa ariko nawe ugomba gusigarana kopi yawe.
Gusaba kazi:Gutanga abantu bakuzi
Abakuzi ni abantu umukoresha ashobora kubazaho amakuru y’umukozi uwo uri we, ubumenyi bwihariye ufite n’bindi. Impamvu ukenera abakuzi
Labels: akazi


text:
Mu karere ka Musanze umurenge wa Muko kuri Groupe Scolaire Muko nyuma y’ifunguro rya saa sita abanyeshuri bamwe batangiye kumererwa nabi mu nda umwe ku wundi ari nako bajyanwa kwa muganga.
Abanyeshuri bari bamaze kurya akawunga n’ibishyimbo baguwe nabi bagenda bajyanwa kwa muganga mu matsinda.
Ku ikubitiro ku kigo nderabuzima cya Nyakinama bakiriye abanyeshuri 40, nyuma bariyongera bagera kuri 71.
Muri aba, 20 bari barembye cyane bahise bajyanwa ku bitaro bikuru bya Ruhengeri aho n’umuyobozi w’Akarere ka Musanze wungirije ushinzwe imibereho myiza yabasuye ngo arebe uko bamerewe.
Uyu muyobozi wungirije w’Akarere ka Musanze Uwamariya Marie Claire ahagana saa mbili z’ijoro uyu munsi yabwiye Umuseke ko ari ku bitaro bya Ruhengeri hamwe n’ababyeyi b’aba bana.
Yavuze ko kugeza ubu abaganga batarababwira impamvu y’uburwayi bw’aba banyeshuri ariko aba 20 bari barembye bamaze koroherwa ndetse bamaze kubasezerera.
Emile DUSENGE
UMUSEKE.RW


text:
Ntibisanzwe :Rev.Nsabimana Jean Bosco yasengeye uwari wapfuye arazuka
Yanditswe na Imanishimwe Dieudonne June 23, 2017
Mw’itorero rya Patmos of Faith riyobowe n’umukozi w’Imana Rev.Nsabimana Jean Bosco ,Imana ikomeje kwiyerekana muri iri torero aho mu masengesho ahaba buri wa kane buri cyumweru k’umunsi wejo abayitabiriye batunguwe […]
Mw’itorero rya Patmos of Faith riyobowe n’umukozi w’Imana Rev.Nsabimana Jean Bosco ,Imana ikomeje kwiyerekana muri iri torero aho mu masengesho ahaba buri wa kane buri cyumweru k’umunsi wejo abayitabiriye batunguwe no kubona umuntu atanga ubuhamya bw’uburyo umwana we yari yavuye mu mubiri ariko akaza kuba muzima nyumo yo gusengerwa n’uyu mushumba
uyu mubyeyi yatanze ubuhamya ukuntu Imana ibinyujije muri Rev.Nsabimana Jean Bosco umwana we yaramubuze burundu
Uwari wapfuye yazutse, nkuko ubuhamya bwatanzwe n’umubyeyi warwaje umwana indwara ikomeye ituruka ku myuka mibi maze nyuma yuko we asenze bikanga yaje gushaka uko ahamagara Rev.Nsabimana Jean Bosco ngo amufashe gusenga ,muri aya magambo uyu mu byeyi yagize ati :”uyu mwana hari nijoro ameze nabi rwose urebye yari yapfuye bitewe n’imbaraga mbi satani yari yamuteje, njyewe nasenze pe mbura uko ngira agahinda karanyica ndarira, ariko nibuka ko Imana igira neza nibwo nagiye kureba umuturanyi wanjye dusengana mubaza numero za telephone za prophet Bosco, ariko nyuma nibuka neza ko aba afite kwigisha ijambo ry’Imana kuri Royal TV nibwo nahise muhamagara ahita ambwira izina ryanjye, avuga ko umwana akize mu izina rya Yesu.
Uyu mubyeyi wari warenzwe n’amarangamutima yakomeje ahamiriza abakristo bo muri Patmos ati :”Rwose Yamusengeye Imana ikora igitangaza nabonye ubwiza bw’Imana ku mugoroba ,Imana nkorera yo mu ijuru yakoze igitangaza nishimye kandi Imana ikorera mu mushumba wacu ikomeze ishimwe, ndetse na Prophet Bosco Imana imuhe umugisha utagabanyije rwose satani yari yantwaye umwana wanjye iyo ntagira
uyu mwana niwe wari wavuye mu mubiri akazurwa na Rev.Nsabimana Jean Bosco
Umwana nawe mu magambo ye arira kubera ibyishimo imbere y’iteraniro yagize ati”njyewe rwose ni joro nari napfuye, ntabwo narinzi aho narindi ibintu byari byanize ariko umushumba yansengeye mbona ngaruye ubuzima rwose si ukubabeshya nagarutse ku isi mbura aho mvuye,mu marira menshi ati”Imana ihe umushumba Rev.Nsabimana Jean Bosco kuko Imana yamukoreyemo ndakira none ubu ngubu ndi mutaraga ndashima Imana ndakomeye”.


text:
*UFITE IMPAMVU YO GUSHIMA IMANA* *Luka 13:1-5* Muri icyo gihe hari abantu bari bahari bamutekerereza iby’Abanyagalilaya, abo Pilato yavangiye amaraso yabo n’ibitambo byabo. Yesu arabasubiza ati”Mbese mugira ngo abo Banyagalilaya […]
*UFITE IMPAMVU YO GUSHIMA IMANA* *Luka 13:1-5* Muri icyo gihe hari abantu bari bahari bamutekerereza iby’Abanyagalilaya, abo Pilato yavangiye amaraso yabo n’ibitambo byabo. Yesu arabasubiza ati”Mbese mugira ngo abo Banyagalilaya […]
{{}}
UFITE IMPAMVU YO GUSHIMA IMANA
*Luka 13:1-5* Muri icyo gihe hari abantu bari bahari bamutekerereza iby’Abanyagalilaya, abo Pilato yavangiye amaraso yabo n’ibitambo byabo. Yesu arabasubiza ati”Mbese mugira ngo abo Banyagalilaya bari abanyabyaha kuruta abandi Banyagalilaya, ubwo bababajwe batyo?
Abantu begereye Yesu bamubwira amakuru y’abanyagalilaya biciwe mu rusengero na Pilato. Babibvuga bumvaga abapfuye barazize ibyaha bakoze. Muri icyo gihe hari na none n’andi makuru y’abantu 18 bari bagwiriwe n’umunara w’i Silowamu. Mu myumvire y’abantu b’icyo gihe impfu nk’izo zafatwaga nk’ibihano by’Imana ku banyabyaha.
Ibi byanditswe byanyigishije byinshi nsanga umuntu wese urimo gusoza uyu mwaka agomba kuzirikana:
1) Gupfa ni kimwe mu bintu cyashoboraga gushikira buri wese muri 2017: Abo twabuze muri 2017 ntibazize amakosa bakoze. Ntabwo abagejeje 2018 aribo bakoze neza. Waba wibaza ko gupfa byashoboraga ku kubaho?
2) Nta wapfuye 2017 abyiteguye:. Abagiye muri 2017 hafi bose bari bazi ko bazageza 2018. Bagiraga imigambi n’imishinga bigera muri 2018 ndetse na nyuma yabwo. Ndetse n’abari barwaye indwara zidakira bahoraga bumva bizahinduka bagakira.
3) Ntaho urupfu rutasanga umuntu: Ntaho umuntu yajya ngo arukwepe. Bariya Banyegalilaya baguye mu rusengero. Abantu 18 bavugwa baguye i Silowamu. Aho niho hantu hari umutekano wizewe cyane kurusha ahandi. Ariko urupfu rwarahabasanze! Ntabwo ugejeje 2018 kubera ko aho uri hatekanye. Hari abaguye mu bihugu bimaze imyaka itabarika bitarangwamo intambara, ibihugu isi ifata ko bitekanye kurusha ibindi. Hari n’abari mu bihugu bivugwa mo intambara ariko batapfuye. Uribuka ko aho warindiwe ariho abandi bapfiriye?
4) Abagiye ntacyo tubarusha:Nta n’icyo twakoze ngo tutagenda. Twagiriwe ubuntu bwo kurangiza uyu mwaka. Ese wibuka ko ari amahirwe wagize? Waba se wibuka ko igihe cyose watakaza ayo mahirwe? Tekereza uyatakaje none!
5) Igihe icyo ari cyo cyose uhereye none Imana yaguhamagara: Ubyiteguye ute? Ubaye uhawe amahirwe yo kwandika ubuhamya bazasoma utakiriho, wakwandika iki? Ndibwira ko hari ababura ibyo bakwandika!
6) Buri wese mu bagiye yahawe amahirwe yo gutegura aho azaba iteka ryose akiriho :Nawe kuba uri muzima niyo mahirwe akomeye ugifite. Uritegura kuzaba he Iteka ryose?
7) Kuba ukiriho n’icyo kintu gikomeye ufite: Ibaze nawe kuri ubwo buntu. Ushimire Igutije kubaho.
Ibitekerezo
Turashimimana Koyaturinse,Tubifurije,umwaka.mushya muhire Imanibarinde,P Kanda hano umusubize
Urakoze wowe witwa HATARI.Nibyo koko.Ntabwo upfuye aba yitabye imana.Bible ivuga ko aba agiye mu gitaka.Hanyuma niba yarakoze ibyo imana idusaba akiriho,Yesu yavuze ko azamuzura ku munsi wa nyuma,agahembwa ubuzima bw'iteka muli Paradizo.Bisome muli Yohana 6:40.Naho abantu bapfa batumvira imana,biba birangiye batazazuka.Soma Abagalatiya 6:8.Nta hantu na hamwe Bible ivuga ko upfuye aba yitabye imana. Kanda hano umusubize
Ndasubiza Bishop Dr. Fidèle MASENGO.Muli make,arerekana ko kuba tutarapfuye muli 2017,ntacyo turusha abantu bapfuye muri uwo mwaka.Ku ngingo ya 5,aravuga ati:"Igihe icyo ari cyo cyose uhereye none Imana yaguhamagara".Abakuru b'amadini hafi ya bose,bigisha ko upfuye aba "yitabye imana".Nyamara ntabwo ariko Bible yigisha.Dore ingero:Muli Umubwiriza 9:5,havuga ko umuntu upfuye aba atumva (unconscious).Ntabwo wakwitaba imana kandi utumva.Dufate ingero 2 z'abantu bapfuye.Urugero rwa mbere:Igihe Adamu yakoraga icyaha,imana yamubwiye ko napfa azasubira mu gitaka (Intangiriro 3:19).Ntabwo yamubwiye ko azitaba imana,cyangwa ko azajya mu Muriro utazima nkuko amadini yigisha.Urugero rwa 2:Igihe babwiraga Yakobo ko umwana we Yozefu yapfuye,yavuze ko napfa azasanga umwana we mu kuzimu (Intangiriro 37:34).Ntabwo yavuze ko azasanga umwana we mu ijuru.Inyigisho zitandukanye na Bible,zibabaza imana cyane (Matayo 15:9). Kanda hano umusubize
mujye muva mubukoroni.abo bapastor nibikoresho byabazungu mugukwirakwiza igengabitekerezo zabo.imana iyabakurambere bacu naho izindi nukubeshya Kanda hano umusubize
Mana yanjye komerezaho turikumwe kndi buradufasha Kanda hano umusubize
NUBATSE AKAGARI KA KIJOTE BANZE KU MPEMBA MU MURENGE WA BIGOGWE Kanda hano umusubize


text:
You are here
PEREZIDA KAGAME ATI NTAWANKURA KUBUTEGETSI N'UZABIGERAGEZA BIZAMUGORA
Mwijambo yavuze asoza inama yiswe umushyikirano le19/12/2014 perezida kagame aho yavugiye amagambo ateye ubwoba ariko agaragaramo no kwiheba cyane aho yabanje kuvugira mumihezo n'imizimizo ariko mubyukuri yashakaga gukurira Inzira kumurima abirirwa bamusaba kutagundira ubutegetsi, n’abibazaga uko bizagenda. Nyuma yo kubimubazaho inshuro nyinshi ariko yaranze gutanga igisubizo kitaziguye, perezida Kagame agereranya KUVA KU BUTEGETSI no KWAMBURWA UBUZIMA. Iyo ashaka guhahamura abantu buri gihe azana amagambo akarishye dore ko aba abwira uhereye ku bategetsi ba gisivili n'abagisirikare ndetse n'abaturage baba batumiwe, bose imitima iba yenda kubavamo aho baba bifashe mapfubyi bose bagaragaza ko bayobowe n'umunyagitugu karahabutaka. Usesenguye neza ijambo yahereyo yihaniza abamuhumeka bose perezida kagame yagize ati : “ntawatubuza uburenganzira bwo kubaho n,uzabigerageza bizamugora !” ubona ko ntakindi yashakaga kuvuga uretse gusubiza abashaka Ko ava kubutegetsi. Ko n,uwagerageza kumukuraho byamuhenda. Kuko ntibyumvikana uburyo kagame yihanukira akavuga ngo hari abamubuza kubaho, ni bande? Iyo bavuze ko nta bwisanzure buri mugihugu,nta demokrasi,ko nta kubahiriza uburenganzira bwa muntu burangwa mu rwanda, ibyo nibyo yita kumubuza kubaho? iyo bakubajije impamvu abanyarwanda wabahinduye ibiryo by’ amaf i yo mukiyaga cya RWERU, ibyo nibyo wita kukubuza kubaho? Bwana Kagame reka gushinyagurira abanyarwanda, kandi umenye ko ibyo byivugo by'ibikabyo atari wowe wambere ubyivuze, ngirango uribuka mu bihe bya nyuma bya perezida HABYALIMANA yarivuze ATI ndi ikinani cyananiye abagome n,abagambanyi, nyamara ntaminsi 300 yari asigaje kw'isi, ingero ni nyinshi warukwiye kwitonda kuko uzi aho uva ariko ntuzi aho ujya. Biratangaje kumva uhagarara imbere y'abanyarwanda ukiyemerera ko burya ataribo usuzugura bonyine, ahubwo ko nabagushyizeho ujya ubasuzugura, aho wandagaje intumwa za ONU zari ziyobowe na JOSE AYALA LOSO aho zagusabaga kureka kugaba ibitero muri zone turquoise yagenzurwaga n'abafaransa, ariko ukanga ukabikorera icyo,uwashaka yabihuza nabagusaba kuva kubutegetsi ko ahubwo baba bagutera imbaraga zo kubugundira ,abagusaba guhagarika ubwicanyi, bagutera imbaraga zo kubwongera, abagusaba kurekura imfungwa za politiki batuma uzongera, ibyo byose ukomeza kugaburira abanyarwanda ucunge neza utazarenza igipimo, kuko nibigaruka bizabyara 94 uretse ko wowe ngo iyo utari muntambara ntamahoro uba ufite. ikindi PEREZDA KAGAME YAVUZE KO HARI IBIBAZO BITERA UBWABO N’IBYO BATERWA NO HANZE icyo yashakaga kuvuga ni kuri ya DOCUMENTAIRE ya BBC imushinja gutanga itegeko ryo kurasa indege ya HABYALIMANA, no kugira uruhare mu bwicanyi bwakorewe abanyarwanda. Aho atangiye kwikoma ba mpatsibihugu bamushyize ku butegetsi, aha umuntu akaba yakwibaza niba kagame azarasa ubwongereza nkuko yarashe abafaransa aho yari yabategeye ambuscade i KIZI cya MARABA i BUTARE. Ikindi abantu bakomeje kwibaza n’uburyo kagame mw'ijambo rye asoza ikiswe umushyikirano, yongeye kugaruka cyane kw'ijambo URUGAMBA, INTAMBARA aha ukaba wakwibaza impamvu aribyo ahoza mukanwa ndetse ashaka kwiyerekana nk’umuhanga wa byose ndetse ko ntawamutsinda, ariko yarakwiye kureka kwishongora kuko wa munsi ngirente iyo wageze na bya bitwaro ubitse bikubana ibibando, ukabura icyo ubikoresha, bakabigufatana nk’uko byagendekeye FAR 1994, ubwo baburaga amasasu y'ibibunda binini bakajya kubihisha kugisenyi i muramb. Ikindi iyo ntambara uririmba uzarwana nande ? uzayirwana ute? uzayirwanisha bande?uzayungukamo iki? uzayitsinda? Bwana Kagame uzasubize abanyarwanda ibyo bibazo, ikindi warukwiye kureka iterabwoba no kuduhoza ku nkeke turarambiwe. Biratangaje kubona uhamagara abanyarwanda ukabavana mumirimo yabo ibatunze ubabeshya ngo baje mumushyikirano bagasanga baje mu nama yo gutegura intambara yo kumarisha bene wabo, icyo warukwiye kumenya gituma ushyira ubwenge ku gihe nuko izo nkomamashyi zikwicaye imbere zifashe mapfubyi hari umunsi ayo mashyi azavamo induru birabe ibyuya.
BISAMAZA JOEL


text:
Amazi afitiye akamaro kanini ubuzima bwacu, ariko hari ubwo usanga bamwe batayanywa, abandi bakayanywa mu buryo butari bwo bikaba byabagiraho ingaruka mbi. Anastasie Mukakayumba, inzobere mu mirire agiye kutubwira amazi ugomba kunywa n’uburyo bwiza wanywamo amazi.
Ubwoko bw’amazi ugomba kunywa
Kunywa amazi meza( eau potable): amazi meza ashobora kuba amazi atetse yo muri robine cyangwa se yavomwe ku masoko ari ahantu hategereye ingo ngo abantu bayanduze.
Andi mazi ashobora kunyobwa ni aba yasukuriwe mu nganda ( eau minerale), ariko ukirinda kuyanywa buri munsi no kuyasimbuza andi mazi mu rugo nko kuyatekesha amata y’umwana n’ibindi.
Ikindi kandi mu gihe utetse amazi uba ugomba kwirinda kuyacanira cyane akamara iminota 15 abira, kuko ayo arengeje iyo minota isafiriya ikarinda guhinduka umukara ashobora kukongerera ibyago byo kurwara kanseri.
Nyuma yo guteka amazi, upfunduraho gato kugirango gaz irimo isohekemo, ukabona kuyayungurura ukuyashyira mu kabido gafite isuku.
Iyo umaze gushyira amazi mu kabido wirinda kuyamazamo iminsi irengeje ibiri.
Uburyo bwo kunywa amazi
• Ushobora kuyanywa akonje cyangwa ashyushye biterwa n’icyo ukunda
• Biba byiza kunywa amazi ukibyuka nta kindi urafata kuko uba ukoze isuku y’umubiri w’imbere(douche interieur)
• Ni bibi gusomeza amazi ibiryo, ahubwo biba byiza iyo uyanyweye mbere ho iminota 30 cyangwa nyuma ho iminota 30
• Kunywa amazi ukurikije ibiro ufite. Amazi anyowe neza hakurikijwe ibiro, umuntu anywa hagati ya ml 200 na ml 250 ku biro icumi ku munsi.
Ibyo ugomba gukurikiza mu kunywa amazi
Amazi afitiye akamaro kanini ubuzima bwacu, ariko hari ubwo usanga bamwe batayanywa, abandi bakayanywa mu buryo butari bwo bikaba byabagiraho ingaruka mbi. Anastasie Mukakayumba, inzobere mu mirire agiye kutubwira amazi ugomba kunywa n’uburyo bwiza wanywamo amazi.


text:
Abakoresha internet bamenyereye gukoresha web browsers bareba byinshi bitandukanye kandi bazi neza ko amakuru ajyanye n'imbuga baba basuye asigara muri browser ndetse uwaza wese akaba yakomereza aho wari ugejeje. Urugero iyo ufunguye browser yawe ugitangira kwandika kt uhita ubona ko haza ktimez.com niba uyisura kenshi. Ibaze rero niba ujya usura imbuga udakeneye ko hagira umenya ko uzisura nyamara yaza yakwandika inyuguti yambere browser igahita igutamaza. Turarebera hamwe uburyo wakwifashisha kugira ngo ujye usura imbuga zitandukanye nta makuru usize inyuma.
Kwandika inyuguti z'urubuga runaka zibanza izisigaye zigahita ziyuzuza bivuga ko browser yawe iba yarabitse amakuru ajyanye n'urwo rubuga kugira ngo izajye ikwibutsa mu gihe ugiye kongera kurusura bityo urugereho vuba. Kuba browser yawe ibika aya makuru bifite akamaro ko kuba urubuga rufunguka byihuse bitewe n'uko ruba ruri hafi kandi rumenyerewe. Ibi ariko nanone bifite ingaruka kuko uwo ariwe wese yaza agafungura browser yawe akareba muri history akamenya imbuga usura bityo akaba yagira ishusho nto yerekeye ibyo ukorera kuri internet.
Si imbuga usura gusa zisigara muri log (Ububiko bw'ibyakozwe) ya browser yawe, n'amakuru atandukanye uba waragiye wuzuza mur forms runaka nayo aba abitse ndetse n'ama passwords uba warahisemo gu savinga. Urugero niba ukunda gusura facebook uzabona ko iyo ugiyeho ugatangira kwandika izina ukoresha browser ihita irikwereka ukaba wahita ukomeza utarinze kuryandika ryose. N'izindi mbuga uba waragiye wuzuzaho amakuru yawe niko bigenda buriya aba akibitswe muri browser yawe.
Ubusanzwe hari browser zitandukanye, aha twavuga nka Google Chrome, Mozilla Firefox, Apple Safari, Microsoft Edge, Internet Explorer, Opera n'izindi nyinshi cyane tutarondora. Izi browser usanga zifite uburyo wakoresha usura imbuga runaka mu ibanga nubwo abenshi batabwitaho. Ubu buryo bugufasha gusura imbuga za internet wisanzuye ku buryo nta makuru browser isigarana bityo ntamuntu waza nyuma yawe ngo amenye ibyo wakoraga. Ubu buryo bugira amazina atandukanye bitewe na browser. Muri Google Chrome ubu buryo bwitwa Incognito Mode, muri Firefox ho bwitwa Private mode mu gihe muri Egde ho bwitwa InPrivate mode n'andi atandukanye bitewe na browser gusa byose bikaba bigaruka kuri privacy y'usura imbuga runaka akoresheje iyo browser.
Incognito, Private, InPrivate, n'izindi modes zikora gute?
Iyo uri gukoresha izi modes, broswer yawe yitwara nk'aho ntaho ihuriye n'ububiko bwayo bityo ikamera nk'aho ari ubwambere uyifunguye ntakintu na kimwe yigeze ibika. Ibi bivuga ko iba itagikora nk'uko mode zisanzwe ziba zikora ahubwo yo nta makuru na make ibika. Urugero Niba wari winjiye muri konti yawe ya facebook ukoresheje uburyo busanzwe, hanyuma ugafungura incognito window, uzabona ko nusubira kuri facebook bizamera nk'aho utari wigeze uyijyaho. Izagusaba kwinjiramo bundi bushya bitewe n'uko incognito mode nta makuru isiga inyuma bityo bikaba bimeze nk'aho ibyo wakoze mbere byose yabyibagiwe. Izi modes zikunze kwifashishwa n'abareba ibintu byatuma bakemangwa mu gihe byaba bigaragaye. Urugero nk'abareba amashusho y'urukozasoni (Sinkubwiye ngo ujye uyareba kuko si byiza na gato) bakunze gukoresha incognito mode mu rwego rwo kugira ngo hatazagira umenya ko bajya bayareba.
Ni gute watangira gukoresha Incognito, Private, InPrivate, n'izindi modes?
Gukoresha izi modes biroroshye cyane kuko browser ubwayo iba izifitiye bivuze ko ntakindi bigusaba uretse gusa kuba ufite browser. Ahata turarebera hamwe uko wazifungura ukoresheje Chrome, Firefox na Edge. Izindi browser nazo aba ari kimwe.
Incognito mode muri Google Chrome
Private browsing muri Firefox
InPrivate browsing muri Microsoft Edge
Ufite ikibazo, igitekerezo cyangwa inyunganizi wakwandika ahabugenewe cyangwa ukatwandikira kuri page yacu ya facebook ariyo "ktimez.com".
None c porn web nizo zonyine utakwifuza ko buri muntu wese amenya? Singombwa ko buri munshuti zawe amenya all u do on Internet.
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
LETA YA FPR IKOMEJE IBIKORWA BYAYO BYO KWIBASIRA ABANYURURU MU BIHOME BYO MU RWANDA.
Mu gitondo cyo kuri uyu wa 17 Gicurasi 2018, umuyobozi wa gereza ya Rusizi SSP Habimana Gerard afatanyije n’ushinzwe iperereza kuri iyo gereza S/Sgt Mutamaniwa babyutse basohora imfungwa n’abagororwa bakekwaho gutunga telefoni muri gereza maze babakubita izasagutse kuri Yezu ngo nibatange telefoni bafite. Igitangaje nuko mu Rwanda nta munyururu uremema isoko. Ni ukuvuga ko n’uwaba atunze telefoni aba yarayigurishijwe n’abo bayobozi bashinzwe gucunga ibyinjira n’ibisohoka muri gereza.
Ikibabaje cyane nuko uko gushaka kwambura telefoni abanyururu bizamo n’ubugambanyi bukabije aho abayobozi ba gereza bibasira abanyururu batavuga rumwe n’ibutegetsi bw’agatsiko ka FPR Inkotanyi maze bakabaka telefoni batabahaye, bazibura bakabakubita iz’inzoka ngo mpaka bazitanze cg bicwe n’inkoni. Ubu abanyururu bo muri gereza ya Rusizi n’izindi gereza zo mu Rwanda cyane cyane nka gereza za Rubavu, Rilima, Muhanga, Mageragere, Ngoma, Huye, Miyove na Musanze bafashwe bunyamaswa.
Uyu munsi abanyururu ba gereza ya Rusizi babyukiye ku nkoni kuburyo bamwe bakomerekejwe bikabije, kuri ubu bakaba barwariye muri bitaro bya gereza. Mu by’ukuri abanyururu benshi barabarenganya, mbese ni aka cya kirura n’umwana w’intama ngo niba atari wowe ni mwene wanyu!
Dore amwe mu mazina y’abakubiswe bakanakomeretswa uyu munsi:
1. NSANABANDI
2. CYOKERE
3. BITAMBONERAKURE Claver
4. TUYISHIME
5. NJANDAGIZI
6. BAZIMAZIKI Raphaël
7. BONGO w’Umushi
8. MUSAZA Eric
9. KAZUNGU
10. BIZIMANA
11. NKURIKIYE
12. HAMISI
13. DAMURU
N’abandi benshi.
Mu bigaragara n’ubwo Leta ya FPR yirirwa ibeshya abatayizi ngo yubahiriza uburenzira bw’agateka ka zina muntu siko bimeze, habe na mba. Kuba iriya leta ifunga umuntu ikamukurikirana ikajya kumwicira urubozo muri gereza biragaragaza ko ku musozi yamaze abantu. Gusa si abagororwa bababaye bonyine kuko igihugu cyose kiracura amaganya. Abaticwa n’inzara bicwa n’ibiza, ingona, bwaki cyangwa amavunja. Bityo rero ntitugomba gucika intege kuko ntajoro ridacya, na FPR izagenda amahoro agaruke i Rwanda!
Byanditswe na:
Janet Nabyo
Kuwa 17/5/2018


text:
Menya uko wahangana na diyabete udakoresheje imiti ya kizungu
Diyabete ni indwara iteje ikibazo, ndetse kuri ubu bamwe basigaye bayitinya kurenza uko batinya SIDA. Ni mu gihe kuko ni indwara igutegeka ibyo ugomba kurya n’ibyo ugomba kureka, igutegeka kugira imyitwarire runaka uhindura, muri macye kurwara diyabete bigusaba guhindura byinshi.
Abagabo bamwe irabakona, gutera akabariro bakabyibagirwa.
Abandi ituma imitsi ijya mu mano yangirika, bikaba ngombwa ko amano acibwa
Hari n’abaraza ibirenge mu mazi ngo barebe ko babona agatotsi kuko biba bishyushye cyane.
Impamvu nyamukuru zitera diyabete zishingiye ku ikoreshwa ry’umusemburo wa insuline mu mubiri. Hamwe bishobora guterwa nuko insuline yabaye nkeya mu mubiri, ahandi bigaterwa nuko umubiri utari kubasha gukoresha insuline ufite. Imikoresherezwe ya insuline mu mubiri akenshi ikaba ihungabanywa n’umubyibuho udasanzwe kimwe na stress.
Iyo umubiri uhagaritse gukora uyu musemburo wa insuline, byitwa diyabete yo mu bwoko bwa mbere (Type 1 diabetes) naho iyo umubiri wananiwe gukoresha insuline ihari byitwa diyabete yo mu bwoko bwa kabiri (Type 2 diabetes).
Hari ubundi bwoko bwa diyabete twashyira mu bwoko bwa gatatu, iyi akaba ari diyabete ikunze gufata abagore bafite inda nkuru, hejuru y’amezi 5. Gusa iyo amaze kubyara ihita yikiza. Ariko ntitwabura kuvuga ko umugore urwara iyi diyabete atwite aba afite ibyago byinshi byo kuzarwara diyabete yo mu bwoko bwa 2.
Kurwara diyabete bishobora kuba:
- Akoko
- Guterwa n’unubyibuho udasanzwe
- Stress ndetse no
- Kutabasha gukoresha neza ibyo turiye mu mubiri.
Nubwo insuline kuri ubu iboneka nk’inshinge zo kwitera, ndetse hakabaho n’ibinini binyuranye bikoreshwa mu guhangana n’iyi ndwara, ariko diyabete ya 1 n’iya 2 ziba karande. Mu yandi magambo ugomba guhora ukoresha imiti ubuzima bwawe bwose.
Nyamara kandi hari uburyo ushobora guhindura mo imirire yawe n’iminywere yawe bityo ukabasha guhangana n’ubu burwayi.
Hano twaguteguriye ibiribwa n’ibinyobwa byagaragajwe n’ubushakashatsi ko kubikoresha byagufasha gutandukana burundu n’ingaruka zose ziterwa na diyabete. Muri macye, si ifunguro wemerewe gusa, ahubwo ni ibyatuma igipimo cya insuline mu mubiri kiguma ku rugero rukwiye.
Amafunguro yagufasha guhangana na diyabete
-
Apple cider vinegar
Iyi ni vinaigre itari nka ya yindi isa n’amazi, kuko iyi yo ituruka mu mbuto za pomme. Akamaro kayo k’ingenzi ni ukuringaniza igipimo cy’isukari mu mubiri. Ikindi kandi inafasha mu kugabanya ibiro, dore ko diyabete yibasira ahanini ababyibushye bidasanzwe. Ibiyiko bibiri byayo, ukaminjagiramo akunyu ufatiye hagati y’intoki ebyiri, noneho ukavanga mu kirahure cy’amazi. Ukabikora buri gihe mbere yo kurya.
2. Cinnamon
Abarwaye diyabete yo mu bwoko bwa 2 iyi ni ingenzi kuri bo. Iyo igeze mu mubiri ifasha impindura gukora insuline ihagije bityo ikamanura igipimo cy’isukari. Ushobora kuvanga iyi fu mu cyo kunywa cyaba icyayi, igikoma cyangwa amazi, ndetse ushobora no kurigata iyi fu. Ubikora byibuze iminsi 40.
3. Amazi
Kunywa amazi ku rugero rwiza bifasha umubiri gukoresha isukari idakenewe cyane nk’isoko y’ingufu. Ikindi ni uko amazi atuma imyanda n’uburozi biri mu mubiri bisohoka bityo n’isukari idakenewe igasohoka mu nkari.
4. Izuba
Nubwo kubyumva bitangaje, ariko umuti w’ingenzi wa diyabete ni ukubona izuba mu buzima bwawe. Tuzi ko imirasire yaryo ituma tubona vitamini D, nyamara burya si ibyo rikora gusa kuko rinafasha mu ikorwa rya insuline. Akazuba ka mu gitondo ku gasusuruko cyangwa ka kiberinka kukota ni ingenzi kuri wowe urwaye diyabete. Gusa uzirinde kwitara ku izuba ry’igikatu kuko ryagutera kanseri y’uruhu.
5. Igikakarubamba
Kuba igikakarubamba gikungahaye kuri phytosterols bituma kiba ingenzi mu guhangana na diyabete. Izo phytosterols nizo zifasha mu gutuma igipimo cy’isukari mu mubiri kimanuka. Bamwe bakivanga n’icyinzari mu guhangana na diyabete. Uvanga akayiko k’umushongi w’igikakarubamba n’akayiko k’ifu y’icyinzari mu kirahure cy’amazi. Ukajya ubikora mu gitondo no ku mugoroba.
6. Ibibabi by’imyembe
Ufata ibibabi 4 by’imyembe ukabicanira mu mazi yuzuye ikirahure. Ukanywa ayo mazi buri gitondo. Ushobora no kwanika amababi ugakoramo ifu. Ukajya ufata agace k’akayiko gato buri gitondo no ku mugoroba, mu mazi yuzuye ikirahure.
7. Ibibabi bya curry
Guhekenya aya mababi kuva na kera bizwiho kongera igipimo cya insuline mu mubiri. Bityo bikagabanya ibyago byo kurwara diyabete. Si ibyo gusa kuko binabuza ikorwa ry’isukari mu mubiri binyuze mu ishwanyaguzwa rya amidon (starch), imwe mu mpamvu zitera diyabete. Si ibyo gusa kuko binagabanya igipimo cya cholesterol mu mubiri ndetse n’umubyibuho udasanzwe. Ikoreshwa mu kurinda no kuvura diyabete.
8. Alfalfa
Iki kimera kijya gusa n’ubunyobwa ku bibabi, imbuto zacyo ziseye ni umuti mwiza ufasha kugabanya igipimo cy’isukari mu mubiri. Ufata akayiko k’ifu mbere yo kurya cyangwa uri kurya. Wakavanga n’ifunguro (kuminjira) cyangwa mu mazi yuzuye ikirahure.
9. Umunyu mucye
Ubushakashatsi bwa vuba bwerekanye ko kurya umunyu mwinshi byongera ibyago byo kurwara indwara z’umutima ku barwaye diyabete. Niyo mpamvu ari byiza kugabanya umunyu mu byo kurya mu gihe urwaye diyabete.
10. Bitter Gourd
Banayita bitter melon, twagereranya n’umutanga mu kinyarwanda (ariko si wo). Uru rubuto rutuma impindura ibasha gukora insuline ihagije bityo bikagabanya isukari mu mubiri. Fata izi mbuto eshatu, ukuremo utubuto tw’imbere utujugunye noneho ukamuremo umutobe. Buri gitondo nta kindi urarya uwo mutobe uwuvange n’amazi unywe.
11. Fenugreek
Imbuto za fenugreek zizwiho gufasha mu ikorwa rya insuline bityo bigakuraho ibyago byo kurwara diyabete. Icyo usabwa ni ukwinika utubuto twuzuye ibiyiko bibiri mu mazi ushobora kunywa ukayamara (byibuze igice cya litiro), bikararamo ijoro ryose. Mu gitondo unywe ya mazi, n’imbuto ntuzijugunye ariko.
12. Jamun
Imbuto zihiye nizo zikoreshwa. Fata garama 60 zazo maze ucanire mu mazi azirengeye. Ucanire igihe kinini kugeza bibaye nk’igikoma noneho ubicucume. Ugabanyemo ibice 3 bingana, bimwe ubirye mu gitondo, ibindi ku manywa ibindi nijoro. Izi mbuto zizwiho kuba zikize kuri glycosides na alkaloids bizwiho kuringaniza igipimo cy’isukari mu mubiri.
13. Siporo
Iyo dukora siporo umubiri wacu ukoresha ingufu nyinshi kandi izo ngufu nta handi zituruka uretse mu isukari iri mu mubiri. Iyo rero ukora siporo, isukari yari yibitse mu mubiri irakoreshwa bityo igipimo cyayo mu maraso kikagabanuka. Byibuze iminota 30 buri munsi ya siporo irahagije. Siporo nziza ni ugutwara igare, koga, gusimbuka umugozi no kwiruka buhoro buhoro, ushobora no kugana gym abatoza bakaba bagukoresha siporo. Si ibyo gusa kuko siporo izanagufasha gutakaza ibiro no kugira umubiri ukomeye. Nyuma ya siporo usabwa kunywa amazi ahagije mu cyimbo cy’ibindi byongera isukari mu mubiri.
Ntabwo twabivuga byose muri iyi nkuru ngo tubirangize ariko ibi nibyo by’ingenzi usabwa. Ku biribwa n’ibinyobwa si ngombwa byose, icyo wabona hafi yawe nicyo wakoresha na cyane ko hari ibyo twavuze bigoye kubibona iwacu.
Ntitwasoza tutavuze ko kuruhuka bihagije, kugabanya stress no guhangayika nabyo ari bimwe mu byagufasha guhangana n’iyi ndwara


text:
Ni umuhanzi w’indirimbo zihimbaza Imana, umwanditsi w’indirimbo, umuririmbyi, ndetse akaba n’umucuranzi wa Piano na Guitare Acoustic. Assiel ni umuyoboke w’Itorero Methodiste Libre i Gikondo, akaba yubakanye na Charlotte Nyirabugingo. Mu busanzwe akora akazi ko kwigisha mu Ishuli Rikuru rya Kicukiro College of Technology.
Yatangiye gukora carrier solo mu mwaka wa 2004 ari na bwo muri uwo mwaka yasohoye alubumu ye ya mbere yise “Ntihinduka”. Yasohoye album ye ya kabili yise “Bera isi umucyo” y’amajwi n’amashusho mu mpera z’umwaka wa 2011 ikaba iri ku isoko.
Mu kiganiro gito twagiranye Mugabe akaba yadutangarije ko ubu ari kwitabira ibitaramo bitandukanye haba mu mujyi wa Kigali ndetse no hanze yawo mu rwego rwo kumenyekanisha alubumu ye yasohoye umwaka ushize anegera abakunzi be. Yakomeje atubwira ko ari kwitegura gusohora indirimbo nshya (single) mu ntangiriro z’ukwezi kwa kabili 2012, ngo kuri we bidahinndutse akaba ateganya gushyira ahagaragara album ye ya gatatu mu kwezi kwa karindwi 2012.Ubwo twamubazaga niba akazi k’ubwarimu katamufata umwanya mu nini ku buryo umwanya w’ubuhannzi ubura cyangwa bikamugora yatubwiye ko byose biterwa na gahunda umuntu yiha kandi ngo kuriwe yizera ko yo ukorera Imana igufasha ikanaguha umugisha muri byose ukora yaba ubuzima busanzwe bw’akazi, umuryango wawe hamwe n’ubuhanzi.


text:
Ni kuki Uturere duhigira ibikorwa bizakorwa n’izindi nzego?-Guverineri MUNYANTWARI
Mu mihigo Uturere dusinyira kuzageraho, harimo n’iba igomba kuzatangirwa isoko ndetse no kwishyurwa n’izindi nzego, urugero nka za minisiteri. Hari ubwo bene iyi mihigo itagerwaho, nuko Uturere tukahatakariza amanota. Ubundi se tuyihigira kubera iki?
Dufatiye urugero ku Karere ka Huye, hari umuhanda wiswe uw’icyarabu kari kahigiye umwaka ushize wa 2012-2013. Minisiteri y’ibikorwa remezo ni yo yagombaga gutanga isoko ryo kuwukora ndetse ikaba ari na yo yishyura rwiyemezamirimo uzawukora.
Ku bw’amahirwe makeya, hatanzwe isoko ryo gukora uyu muhanda, nuko ngo hitabira ba rwiyemezamirimo byabonekaga ko batabifitiye ubushobozi. Ibi byatumye umwaka urangira uyu muhanda udakozwe. Mu gihe cy’isuzuma ry’ishyirwa mu bikorwa ry’imihigo, Akarere ka Huye kabonye zeru kuri uyu muhigo.
Muri uyu mwaka w’ingengo y’imari, aka Karere kongeye guhigira ikorwa ry’uyu muhanda. Ariko kugeza ubungubu, mu gihe hasigaye amezi abiri yonyine ngo umwaka urangire, na n’ubu imirimo yo gukora uyu muhanda ntiratangira. Ese na none kazongera kawuhabweho zeru?
Twifuje kumenya impamvu uturere dusinyira imihigo izagirwamo uruhare runini n’izindi nzego, maze Guverineri w’Intara y’amajyepfo, Alphonse Munyantwari adusubiza ko impamvu ari ukubera ko Uturere tuba tugomba kugira uruhare mu gukurikirana uko ibi bikorwa bigenda.
Yagize ati “Hari ibikorwa koko wavuga ngo iki ndagikora njyenyine, hakaba ibyo abantu bahuriraho, hakaba n’ibishobora guhigirwa na minisiteri runaka, ariko Akarere kagahigira kubikurikirana, kuko ari ko birimo.â€
Uyu muyobozi yakomeje agaragaza ko uretse imihigo Uturere dufatanya n’inzego za Leta, hari n’ubwo duhigira ibizakorwa n’abikorera biturutse ku bwumvikane baba bagiranye.
Yunzemo agira ati “Imirimo irimo ubufatanye, iyo urwego rumwe rutabitunganyije rutenguha izindi. Ibi turabigaragaza mu isuzuma ry’imihigo, bigafatirwa ingamba. Ariko ntitwavuga ngo umuntu ajye ahigira icyo azakora wenyine gusa.â€


text:
Igisubizo:Yesu nta na rimwe bigeze bandika muri Bibiliya ko yavuze mu magambo yatuye ati "Ndi Imana." Ibyo ariko ntibisobanura ko atigeze avuga ko ari Imana. Dufate nk'urugero rw'amagambo ya Yesu dusanga muri Yohani 10:30, "Jye na Data turi umwe." Reka turebe uburyo abayahudi bakiriye imvugo Ye itangaza ko ari Imana. Bagerageje kumutera amabuye bitewe gusa niyo mpamvu. "...Wowe, kuko uri umuntu ukigira Imana" (Yohani 10:33). Abayahudi bumvise neza icyo Yesu yari avuze-Ububasha bw'Imana. Itegereze urasanga Yesu adahakana ko yemera ko ari Imana. Igihe yagiraga ati, "Jye na data turi umwe" (Yohani 10:30), yavugaga ko We na Se bameze kimwe kandi bahuje ishusho. Yohani 8:58 araduha urundi rugero. Yesu agira ati, "Ndababwira ukuri koko: Aburahamu atarabaho nari ndiho!" Igisubizo cy'Abayahudi bumvise ibyo Yesu yari amaze kuvuga kwari ugutora amabuye bakayamutera bakamwica kuko yari atutse Imana, nk'uko itegeko rya Musa ryategekaga (Abalevi 24:15).
Yohani asubiramo imvugo ya Yesu 'ububasha bw'Imana: "Jambo yari Imana" nuko "Jambo yigira umuntu" (Yohani 1:1,14). Ibi bika birerekana ku buryo bugaragara ko Yesu ari Imana nubwo afite umubiri. Ibyakozwe n'Intumwa 20:28 handitse ko Imana yacunguye itorero ryayo ikoresheje amaraso yayo bwite. Mbere ya byose, Yesu ni Imana. Tomasi intumwa ya Yesu yagize ati, abwira Yesu, "Nyagasani, Mana yanjye" (Yohani 20:28).
Yesu ntiyigera amukosora. Titusi 2:13 aradushishikariza gutegereza ukuza kw'Imana yacu n'Umucunguzi wacu, Yesu Kristo (reba na none 2 Petero 1:1). Mu Bahebureyi 1:8, Se igihe yavugaga Yesu,"Naho umwana wayo iramubwira iti, 'Mana, intebe yawe y'ubwami ihoraho iteka umuryango wawe uwuyoborana ubutabera,'" Se avuga Yesu agira ati "Mana" ibyo bisobanura ku mugaragaro ko Yesu ari Imana.
Mu Byahishuwe, umumalayika yategetse intumwa Yohani kujya aramya Imana yonyine (Ibyahishuwe 19:10). Inshuro nyinshi dusoma mu Byanditswe Yesu baramuramya (Matayo 2:11,14:33,28:9,17;Luka 24:52;Yohani 9:38). Ntiyigeze na rimwe abuza abantu ngo boye kumuramya. Iyo Yesu ataba Imana, yari kubuza abantu kumuramya, nk'uko malayika yabigenje mu Byahishuwe. Hari ibindi bika n'imirongo mu Byanditswe yemeza ububasha bw'Imana bwa Yesu.
Impamvu y'ingenzi ituma Yesu yemerwa ko ari Imana ni uko iyo ataza kuba Imana urupfu rwe ntabwo rwari kuba ruhagije ngo rwishyure icyiru cy'ibyaha by'isi (1 Yohani 2:2). Yesu iyo aba Ikiremwa gisanzwe, ntabe Imana, ntiyari kubasha kwishyura icyiru cy'ibyaha bihoraho iteka ku Mana Uwiteka. Imana yonyine niyo ibasha kwishyura icyiru cy'ibyaha by'iteka. Imana yonyine niyo yari kubasha kudukiza ibyaha by'isi (2 Abanyakorenti 5:21), igapfa, ikazuka, igatangaza ugutsinda icyaha n'urupfu.
Ikibazo: Yesu ni Imana? Yigeze avuga ko ari Imana?
Igisubizo:Yesu nta na rimwe bigeze bandika muri Bibiliya ko yavuze mu magambo yatuye ati "Ndi Imana." Ibyo ariko ntibisobanura ko atigeze avuga ko ari Imana. Dufate nk'urugero rw'amagambo ya Yesu dusanga muri Yohani 10:30, "Jye na Data turi umwe." Reka turebe uburyo abayahudi bakiriye imvugo Ye itangaza ko ari Imana. Bagerageje kumutera amabuye bitewe gusa niyo mpamvu. "...Wowe, kuko uri umuntu ukigira Imana" (Yohani 10:33). Abayahudi bumvise neza icyo Yesu yari avuze-Ububasha bw'Imana. Itegereze urasanga Yesu adahakana ko yemera ko ari Imana. Igihe yagiraga ati, "Jye na data turi umwe" (Yohani 10:30), yavugaga ko We na Se bameze kimwe kandi bahuje ishusho. Yohani 8:58 araduha urundi rugero. Yesu agira ati, "Ndababwira ukuri koko: Aburahamu atarabaho nari ndiho!" Igisubizo cy'Abayahudi bumvise ibyo Yesu yari amaze kuvuga kwari ugutora amabuye bakayamutera bakamwica kuko yari atutse Imana, nk'uko itegeko rya Musa ryategekaga (Abalevi 24:15).


text:
Kayonza: Abapasiteri 7 bimitswe biyemeje guhangana n’ibiyobyabwenge bihagaragara
Abo bapasiteri 7 bimitswe biyemeje guhangana n’ibiyobyabwenge ngo bigaragara hirya no hino mu Mirenge aho batuye.
Abo bapasiteri 7 bimitswe n’ikigo cy’ishuri Victorious Academy,barimo Bishop mukuru 1 ubahagarariye bazafatanya kuyobora urusengero batangije rushyashya rwitwa “Victorious Life Church” kuri uyu wa 19 Kanama 2017.
Umushumba mukuru wagizwe Bishop Musisi Bob Charles akaba n’umuyobozi w’icyo kigo avuga ko icyo gikorwa kizagirira akamaro akarere kose muri rusange.
Yagize ati “Nka Bishop nifuza cyane kubona umuntu areka gukora ikibi ajya mu byiza, ibikorwa byiza by’iterambere dukorera abaturage ni ukugira ngo imibereho yabo ibe myiza bityo roho nzima iture mu mubiri muzima.
Yavuze ko ari yo mpamvu batangije ishuri ry’imyuga bavana abana b’urubyiruko mu buraya, mu burara, kugarura abana bataye ishuri, ndetse n’abirirwa banywa ibiyobyabwenge kubera kubura ibyo bakora.
Muri abo bapasiteri harimo abagore batatu n’abagabo bane bazafatanya gukora umurimo w’Imana wo kubwiriza ubutumwa.
Bavuga ko bazibanda cyane ku kurwanya ibiyobyabwenge, ndetse n’amakimbirane mu miryango, nk’uko umwe mu barahiye Pasiteri Mukakinani Jeanne D’arc yabitangaje.
Ati “Ikibazo cy’ibiyobyabwenge iwacu mu Murenge wa Kabarondo aho ntuye kirahari, njya mbona kenshi polisi iza ikabatwara nkabona ari ibibazo.”
Avuga ko n’umugabo we ari Pasiteri aho ngo bazajya bakora ibiterane, bagatanga ubutumwa ahahurira abantu benshi ndetse bakigisha abaturage urugo ku rundi, uburyo bwo kwirinda ibiyobyabwenge n’amakimbirane.
Habineza Emmanuel avuga ko asanzwe abwiriza ubutumwa, ariko ngo kuba yasizwe amavuta y’ubushumba, azarushaho kuwunoza akaba umugaragu w’abo ayobora akigisha abantu benshi bashoboka ijambo ry’Imana.
Yavuze ko ngo babona abantu benshi banywa ibiyobyabwenge harimo n’abasore bane banywa ibiyobyabwenge yazanye kumva ubutumwa bwiza, ngo yizeye ko bazahinduka na bo bakazazana abandi.
Nk’abashumba ngo bakaba bizeye ko imbaraga n’umurava batangiranye bizahindura abantu benshi bakava mu byaha,bikabagirira akamaro ubwabo ndetse n’igihugu, ngo kandi bakazabona n’ubwami bw’ijuru.
Dukurikire ukanda kuri Like
Ibitekerezo ( 1 )
Ntabwo njya nemera ibyo abanyamadini bavuga ko ari imana ibasiga amavuta.Urugero,uyu Bishop mushya,yasizwe AMAVUTA n’undi muntu from Burundi.Ubwo ngo ni imana yamusize amavuta!!!
Ikindi ntemeranya n’aba Pastors,ni ibi bihaye byo kugira Pastors b’ABAGORE,nyamara BIBLE ibitubuza ahantu henshi.Bisome muli Abefeso 5:22 na 1 Timote 2:12.Muli 1 Abakorinto 14:34,35,havuga ko biteye isoni yuko umugore ayobora itorero.IMPAMVU nyamukuru ituma amadini ashyiraho Pastors b’abagore,nuko harimo amafranga.Nubwo abantu bavuga ibya Gender,imana yo ivuga ko "A woman must be submitted to her husband".Kubera ko UMUGABO ari "Chef w’UMUGORE" (1 ABAKORINTO 11:3).Hari ibintu byinshi bizarimbuza abanyamadini kubera gukunda ifaranga.


text:
Igihangange mu ruhando rw'ikoranabuhanga rya interineti Google rumaze gusohora indi version ya Browser/Navigateur ya Google Chrome 15.
Nkuko bigaragara, impinduka ni nyinshi: inozwa ry'umutekano mu ngeri zitandukanye, ikosorwa rya za bugs nyinshi ndetse hongerewemo ipaji yagenewe kugaragaza za paji zinyuranye ziri gusurwa muri uwo mwanya cyangwa se zikunze gusurwa. Hari n'uburyo bwo kongera gufungura ako kanya iziherutse gufungwa.
Kugirango ubashe kwibika ho iyi browser nshya birahagije ko wakanda aha. Installation iroroshye kandi imara igihe gito ugereranyije n'izindi. Applications ziri bugufi, birahagije gukanda ku ifoto hanyuma ibindi bikikora.
Mu tundi dushya tugaragara muri iyi browser ni uburyo bwo gutunganya muzika ( production ) ako kanya, nta software ihambaye umuntu yifashishije. Abanyabugeni nabo ntibibagiranye: gukora design y'amashusho. Hari servisi zimwe na zimwe zishyuzwa.


text:
Umuhanzi Gloire yashyize ahagaragara amashusho yarategerejwe na benshi y’ indirimbo yise “ icyubahiro n’ ikuzo “-VIDEO
Yanditswe na Imanishimwe Dieudonne June 10, 2017
Umuhanzi Gloire nkundayesu uririmba indirimbo zihimbaza Imana mu Rwanda yashyize ahagaragara amashusho y’ indirimbo yise “ icyubahiro n’ ikuzo “ igaragaramo ibyamamare bikomeye mu ruganga rwa muzika ya Gpspel mu […]
Umuhanzi Gloire nkundayesu uririmba indirimbo zihimbaza Imana mu Rwanda yashyize ahagaragara amashusho y’ indirimbo yise “ icyubahiro n’ ikuzo “ igaragaramo ibyamamare bikomeye mu ruganga rwa muzika ya Gpspel mu Rwanda .
Nyuma yaho amakurikiye abanyarwa alubumu y’ amajwi yise “ KUBAHO NI KRISTO “ . Umuririmbyi , umwanditsi w’indirimbo zihimbaza Imana akaba n’umucuranzi wa Gitari kuri uyu wagatanu yashyize ahagaragara amashusho y’ indirimbo yise “ icyubahiro n’ ikuzo “ ikubiyemo ubutumwa bwo gushima Imana no kuyishyira hejuru akangurira abakristo bari hirya no hino ku isi guha icyubahiro umwami ushoboye byose
Gloire Nkundayesu abajijwe ubutumwa bukubiye mu ndirimbo “ icyubahiro n’ ikuzo “ yagize ati” ubutumwa bukubiye mu cyanditse kiri mu ibyahishuwe 5:13 hagira hati :” Nuko numva ibyaremwe byose byo mu ijuru no mu isi, n’ikuzimu no mu nyanja n’ibibirimo byose bivuga biti “Ishimwe no guhimbazwa n’icyubahiro n’ubutware bibe iby’Iyicaye ku ntebe n’iby’Umwana w’Intama iteka ryose.”
Irijambo ry’ Imana ryatumye nifatanya naryo kuko Imana yuzuye urukundo, ibyo waba urimo byose iragukunda, tuyiture amaganya yacu yose kuko iri kumwe natwe ituye hagati muri twe nka ya ndirimbo ngo ‘Amba hafi kurusha umwambaro nambaye”. Umuntu asobanukiwe neza n’uburyo Imana imukunda, ni bwo ayiha icyubahiro, ni bwo yumva ntawundi ukwiye gushimwa uretse yo.”
Yakomeje atangaza ko nyuma y’ amashysho y’ indirimbo icyubahiro n’ ikuzo atazarecyera yagize ati :“ ngiye gukora album y’amashusho izaba iriho indirimbo 6 muri ziriya 11 zigize album y’amajwi. Kubera ko hakenewe amafaranga yo kubigeraho, nkeneye inkunga y’amasengesho,Imana ikagura imiryango y’imigisha. Ikindi ni uko nifuza ko nazagera mu ntara zose z’igihugu mu ivugabutumwa ry’igindirimo. Byose inkunga zirakenewe kugira ngo bigerweho.”
Amashusho y’ iyi ndirimbo yagaragayemo ibyamamare muri Gospel nka umuhanzi Kavutse Olivier, umunyamakuru Issa Noel Kalinijabo , umuhanzikazi Dorcas , …… mu masaha macye igeze hanze ikaba imaze kwishimirwa na benshi ndetse bagaragaza ko aya amashusho ari kurwego rwo hejuru
KANDA HANO UREBE AMASHUSHO Y’ INDIRIMBO
IBYIRINGIRO.RW


text:
Kugeza ubu pansiyo nkeya yahembwaga ingana n’ ikigeraranyo cy’amafaranga ibihumbi bitanu ku kwezi, bagaragaza ko nta cyo amara iyo bayagejeje ku isoko bitewe n’ibiciro byagiye byikuba ubutitsa uhereye kera ubwo iyo pansiyo yagenwaga, ikaba itarahindutse.
Umuyobozi w’ishyirahamwe ry’abari muri pansiyo mu Rwanda (ARR), Modeste Munyuzangabo, aganira na RBA, yagize ati "Ntabwo tuzi aho bipfira kugeza ubu, twagiye twerekana ikibazo cyacu tuvuga ko turi abashoramari ba mbere, amafaranga twahembwaga yari ahagije ariko kugeza ubu ntabwo bajyana n’ibiciro biri ku masoko."
Didas Niyonzima, umuturage wo mu Mujyi wa Kigali uri mu zabukuru we afata amafaranga ibihumbi bitanu bamwe bahembwa nk’ayo kugura imboga za dodo gusa, akabona ko ishoramari RSSB ikora mu misanzu y’abanyamuryango yakagobotse abo bahebwa intica ntikize.
Yagize ati "Ariya mazu ya RSSB yubaka, imidugudu yubaka hirya no hino, amafaranga avamo ntashobora gufasha bariya basaza bashyizwe mu zabukuru ?"
Kuri iki kibazo cyagaragajwe igihe kirekire, Umuyobozi wa RSSB, Gatera Jonathan, yatangaje ko kizwi kandi muri Nyakanga 2017 hari inyongera y’ayo mafaranga izatangwa. Ariko nawe agashimangira ko bigaragara ko atangwa ubu ari make cyane akurikije ubuzima buhenze muri iki gihe.
Yagi ze ati “Ntabwo ndibuvuge ngo haziyongeraho umubare runaka, ariko icyo nakwizeza ni uko mu byizwe byose mu byagaragajwe byose haziyongeraho amafaranga."
Akomeza avuga ko nubwo RSSB izi neza ko ikiguzi cy’ubuzima cyazamutse cyane cyane ku bantu batuye mu mijyi. Anavuga ko n’iyo umuntu yavuga ngo akubye gatatu ibyo bihumbi bitanu, na bwo ntacyo yahindura cyane. Ariko yemeza ko abafata pansiyo y’amafaranga make bazongerwa menshi, abahembwaga menshi bakongerwa make.
RSSB ikusanya imisanzu y’ubwiteganyire bw’abakozi mu Rwanda, igaragaza ko yinjiza amafaranga hafi miliyari 59 ku mwaka, ikishyuramo amafaranga ya pansiyo miliyari 16, andi agashyirwa mu bikorwa byo guteganyiriza igihe kirekire.
Ishyirahamwe ry’abari muri pansiyo mu Rwanda ryagiye mu bihe bishize rinenga ko ingano y’amafaranga ya pansiyo itongerwa, akavuga ko nko mu bihugu byateye imbere bongeza amafaranga ya pansiyo buri myaka itanu.


text:
Akamaro gahebuje k’Indimu mubintu bitandukanye
Indimu ikungahaye kuri vitamine C ikaba ifite akamaro kanini karimo kurinda
uturemangingo (cellules) tw’umubiri w’umuntu.
Usibye vitamine C, indimu ikungahaye kandi mu ntungamubiri za potassium,
acide folique, calcium, thiamine, niacine, vitamine B6, phosphore, magnésium,
cuivre, riboflavine, acide pantothénique n’izindi.
Hamwe no kuba ifite intungamubiri zitandukanye, indimu ishobora kwifashishwa mu buzima busanzwe
Hari imimaro yashyizwe ahagaragara indimu ishobora kugufasha mu buzima bwawe bwa buri munsi.
1. Indimu ibuza ibiribwa bihase kugira ibara ryirabura, Iyo wahase imbuto zitandukanye nka Pomme, avoka, cyangwa se ibiribwa bisanzwe nk’ibirayi, amashu n’ibitoki, nyuma y’iminota mike bigenda bifata ibara ry’umukara.
Ibi biterwa n’uko umwuka uba wakoze akazi kawo ukabyara ingesi iyo uhuye n’ibigize izo mbuto n’ibiribwa kimwe k’uko iyo uhuriye n’amazi ku cyuma bigenda. Ubutaha nubihata uzabitonyangirizeho umutobe w’indimu ntibizasa umukara.
2. Indimu itera akanyamuneza Ubushakashatsi bwagaragaje ko zimwe mu ntungamubiri zigize ibishishwa by’indimu, zibasha gukorana n’amarangamutima y’umuntu bityo bikamutera akanyamuneza.
Uburyo bwiza bwo kugiramo akanyamuneza gaturutse ku ndimu ni ukuyinywa mu cyayi wayishyiranyemo n’ibishishwa byayo.
3. Indimu isibanganya inkovu Ahanini ni inkovu ziterwa n’uduheri. Indimu ibasha kwica udukoko (bacteries) dutera ibiheri ari natwo dutura ku ruhu tukazana inkovu.
Ushobora kwihanaguza umutobe w’indimu aho ufite inkovu cyangwa se ukawumena mu mazi uri bukarabe ahari ikibazo.
4. Indimu ihashya umwuka mubi w’ibirenge Nk’uko twabivuze haruguru, indimu
ibasha kwica udukoko dutera ibibazo bitandukanye ku mubiri w’umuntu.
Niba ufite ikibazo cyo guhumura nabi mu birenge, jya ufata santilitiro 6 z’amazi
ushyiremo umutobe w’indimu imwe nini uyakarabe ku birenge kandi ubikore buri munsi ku minsi ibarirwa ku byumweru bibiri (nibishira utarakira, uzakomeze)
uzaca ukubiri n’ikibazo cyari cyarakuzengereje.
5. Indimu isubiza ubushyashya salade yawe Reti (laitue), amashu, cyangwa se ibindi biribwa bifite amababi (cyane cyane ibyifashishywa mu gukora salade), iyo
byabitswe igihe muri firigo bitakaza amazi, bigasa n’ibyumagaye, byashaje
cyangwa se byanambye. Aha rero indimu ishobora kugufasha kubigarurira ububisi. Shyira amazi akonje mu gikoresho (igisorori, isafuriya) hanyuma uyavange n’indimu, rambikamo ya mababi yashaje wongere ubishyire
muri Firigo. Nyuma y’iminota mike ya mababi uzasanga ameze nk’uko wayahashye ari.
Aha kandi unayifashisha mu guhisha salade iyo ufashe umutobe w’indimu ugashyiramo umunyu ukawusuka muri Salade isimbura vinegre.
6. Ifu y’ibishiswa by’indimu yifashishwa cyane mu gukora Gato(gâteau) n’umutobe wayo.
7.ushobora kwifashisha igice cy’indimu mu gusukura bimwe mu bikoresho byo mu gikoni wica udukoko bactérie.
Indimu ikorwamo amavuta yo kwisiga kandi yifashishwa mu nganda zitandukanye zikora ibyo kurya n’ibyo kunywa kuko ivangwamo kugira ngo ifatanye
Indimu zigira amoko atandukanye
Tukwibutse byibuze kuyikoresha kabiri mu cyumweru bifasha umubiri wawe guhangana n’indwara.


text:
*Imana twemera/ twizera ni Imana bwoko ki?
Mu gice gitangiza uru ruhererekane twavuze ko mbere y’uko tureba cyane ku buzima bwa gikristu bidusaba kubanza kugira ibyo tuvuga ku birebana n’Imana abakristu bemera/bizera. Imana tubwirwa gukundisha “umutima… wose, roho… yose, ubwenge…, bwose, n’imbaraga… zose” ni Imana bwoko ki? Impamvu twibaza iki kibazo ni uko twese tuzi neza ko iby’Imana bitavugwaho rumwe nk’uko twabivuze ubushize. Si ikibazo kijyanye n’uko abemera/abizera batavuga rumwe kuri iyo Mana gusa, ariko harimo n’ikibazo cy’uko hari n’abatemera ko Imana ibaho. Ariko uretse n’abo, hari n’abantu benshi dufite mu madini yemera ko Imana ibaho, ariko abantu ku giti cyabo bakaba batajya batekereza na rimwe ku myemerere/imyizerere yabo.
Ibi bifite ingaruka z’uko dufite abantu benshi mu biliziya/nsengero batazi ibyo bemera/bizera kandi batanitaye no kukubimenya. Ibi bitwereka neza ukuntu iby’iyobokamana bihabwa agaciro gake mu buzima bwa bamwe mu bakristu. Aha nkaba ngira ngo hatagira ukeka ko ikibazo kinini gifitwe n’abayoboke b’ayo matorero gusa, kuko nkurikije uko mbibona, ibi ahanini biva ku kibazo cy’uko abayobozi b’ayo madini nabo ubwabo babijenjekamo, cyangwa se nabo ugasanga ntibafite ubumenyi buhagije bw’ibyo bagombye kwigisha. Ibi rero bikaba byerekana ko no mubuyobozi bw’amadini harimo intege nke. Ariko icyo ngendereye aha ni ukubwira abakristu bose ko ari byiza ko bamenya ibyo bemera/bizera.
Imana twemera ni Imana iriho
Icyo duheraho rero, ni Imana. Iyi Mana twavuze ko hari abatayemera, bagahakana kubaho kwayo bemeza ko itabaho kandi itigeze no kubaho. Ariko ku bakristu, twemera/twizera ko iyo Mana ibaho. Aha bikaba biri ngombwa ko umukristu wese amenya icyo yasubiza umubajije cyangwa umugishije impaka ku byo yemera/yizera nk’uko mu Ibaruwa ya mbere ya Petero 3:15 havuga ngo “ahubwo mwubahe Kristo mu mitima yanyu ko ari we Mwami, kandi mube mwiteguye iteka gusubiza umuntu wese ubabajije impamvu z’ibyiringiro mufite, ariko mufite ubugwaneza, mwubaha.” Ibi rero ni ibintu benshi bibwira ko byoroshye kubera ko ntaho bajya bahurira n’umuntu uhinyuza ibyo bemera/bizera.
Aha hari ushobora kwibeshya ko wenda impamvu ibyo twemera/twizera bidahinyuzwa ari uko byumvikana, ariko mu by’ukuri impamvu ntawe ubihinyuza ku bantu benshi, ni uko nabo ubwabo bitabafasheho. Ibyo abenshi bemera/bizera ni imigenzo bakuriyemo kandi batigeze bafata umwanya wo kureba cyangwa kwibaza icyo bivuze n’ukuri kubirimo. Abandi nabo bakabyinjiramo bakuze, ariko kuko kamere yacu isa nk’aho yishimira cyane kwisanga mu kivunge, bityo bakabyinjiranamo iyo myumvire yo gukurikiza imyumvire y’ikivunge maze bakabaho bitwa ko bafite imyemerere ya gikristu, ariko muby’ukuri badafite ubumenyi bubahesha gusubiza ibibazo ku myemerere yabo y’ibanze. Ibyo rero bikaba ari ukuba mu idini mu buryo bw’icyo twita “ikigare.”
Ariko ibi ntibibuza abahakana guhaka, kandi kuba twemera ibintu si cyo kibihindura ukuri. Ni ngombwa rero ko tugira kandi tukamenya no gutanga ibisobanuro by’imyemerere/imyizerere yacu. Icyo duhereyeho rero ni ugusobanukirwa kubaho kw’Imana. Kuvuga ko twemera/twizera ko ibaho ntibihagije nk’igihamya cy’uko koko iriho. Hakenewe ibihamya byerekana yuko iyo Mana tuvuga ibaho koko. Ibi rero si ibintu umuntu agomba kwihimbira, bigomba kuba ari ibintu byumvikana kandi bishobora kugenzurwa mu buryo runaka bukoreshwa mu kugenzura ibindi bihamya.
Ibihamya ko Imana iriho
Mu mitekerereze ya gihanga
Abakristu rero bagiye bagira ibyo bashingiraho mu gusubiza ibibazo nk’ibi. Ibyo harimo Ibyanditswe bitagatifu/byera, ariko mbere y’uko twinjira mu cyo bivuga ku kubaho kw’Imana, ndagira ngo turebere hamwe ibindi bihamya abahanga bagiye bakoresha mu kugaragaza ko Imana iriho. Hariho ibintu bine (4) byagiye bikoreshwa n’abahanga b’abakristu n’abandi batari bo ariko bahuje nabo imyumvire kuri iki kibazo. Ibyo ni ibi bikurikira:
- Impamvu y’ibintu: Iki gihamya kiva k’uko abahanga bitegereje ibiriho n’ibijyabibaho mu isanzure bagasanga byose bifite impamvu ibitera, bityo bafata umwanzuro w’uko ibiriho nabyo bigomba kuba bifite impamvu. Kuko ntabwo byumvikana ko byapfuye kubaho bidafite icyabiteye kubaho. Bityo bemeza ko isanzure n’ibiririmo bigomba kuba bifite icyo bikomokaho, kandi icyo iri sanzure ry’akataraboneka rikomokaho kigomba kuba ari Imana.
- Intego y’ibintu: Ikingiki cyo gishingira ku kwitegereza isanzure bakabona ko uburyo ryubakitse, uburyo ibiririmo bibana nta muvundo, n’ukuntu hariho gahunda muri ryo, maze baherako bavuga bati ibinabyo bigomba kuba bifite uwabikoze, kandi kuva bitakorwa n’umuntu, ubwo igisubizo cyumvikana cyaba ari ukuvuga ko ari Imana yabikoze.
- Ibiranga ibiriho: Iki gishingira ku myumvire y’uko Imana yagombye kumvikana nk’ikintu kiruta cyangwa gikomeye cyangwa kirusha ubushobozi ibindi byose umuntu ashobora gutekereza. Bityo rero bakavuga ko kutabaho kw’ikintu gifite iyo miterere bidashoboka. Ibi bikavuga ko bemeza ko byanga byakunda hagomba kuba hariho ikintu giteye gityo. Kandi icyo kintu kikaba ari Imana.
- Kuziririza: Iki bagihereye k’uko abantu bose mu myumvire yabo bagira ibintu baziririza, bagira ibyo bita bibi ariko bakagira n’ibyo bita byiza. Kuri iki hakibazwa uwabwiye abantu ikibi n’icyiza. Aha kugira ngo tubyumve neza, ari ibyo twita bibi ari n’ibyo twita byiza, byose abantu barabikora, aha rero ugomba kwibaza igishingirwaho abantu bita bimwe bibi ibindi bakabyita byiza. Abo bahanga rero bakemeza ko ibi bigomba kuba nanone bikomoka ku Mana.
Ariko nk’uko twavuze, ibi si byo byonyine umukristu ashingiraho nk’ibihamya by’uko Imana yemera/yizera iriho. Ibi bifasha cyane cyane mu gihe uvugana n’umuntu utemera ibiri mu bitabo bitagatifu. Ibi twabihereyeho tugira ngo tumenye iyo Mana twemera/twizera, ariko duhereye ku kubanza kureba ko koko ibaho.
Ibi byo kubaho kwayo tuzabikomerezaho ubutaha, ariko noneho tureba uko Bibiliya ibitubwira.
Byanditswe na: Samuel M. Mukeha


text:
Wakomotse ku mandwa y’inkonjo umugabo Munanira wo mu Rukatsa (Ingabo za Semugaza wa Ndarabasa) yarasiye urushyi ku munwa rwumirana na wo bari ku Muvumba (Byumba); ahasaga mu mwaka wa 1800.
Ibyo byabaye ku ngoma ya Gahindiro akiri muto; se wabo Semugaza yanganye na Rugaju rwa Mutimbo; Rugaju amurega ko ashaka kurwanira ingoma, nyamara Semugaza ari we umaze kunesha Ibigina, amaze kubitsinda i Mwendo wa Kilyango, bishaka kuyirwanira.
Ubwo Semugaza amaze kumva ko aregwa na Rugaju kandi abona ko i Bwami bamureba nabi, aherako aracika. Ageze ku Ibuye rya Nyabugogo Urukatsa ruhatsinda ingwe bayicishije amaboko. Bageze ku Kicukiro, inka ye y’inyamibwa yitwaga inka ya Rureli irabyara. Bahamara iminsi bayihemba ngo ikomeze umugongo babone kujya i Ndorwa. Kuhamara iyo minsi yose ni uko basuzuguraga ingabo z’ibwami bareba ko zitatinyuka kubakoma imbere.
Inka rero imaze gukomeza umugongo, bakomeza urugendo rwabo rwo gucika, bagana i Ndorwa. Bageze i Rumuli, umugore wa Kabano ka Kazenga na we arabyara.
Naho bahamara iminsi munani; umugore arasohoka bita umwana amazina, baragandura. Bageze mu Mutara barwana n’inkiko z’u Rwanda barazinesha. Ni bwo Kabano ka Kazenga arashe umukwe wa Semugaza witwaga Mbaraga, kuko atutse Urukatsa bahetse Semugaza, ngo “Nibashyire icyo kiriba hasi”. Kabano amurasa hagati y’amaso umwambi urasohoka ufata igiti cy’umugunga impembe zirareshya. Semugaza abwira Urukatsa ati: «Muramenye umwambi w’umwana wanjye ntuhere»
Ubwo icyo giti bagitema hepfo no haruguru, umwambi ugisigara hagati, Semugaza akajya awugendana mu ngobyi bamuhetse. Baragenda bageze i Ndorwa, bigarurira igice cyayo; ntibahakwa na Gahaya. Bamaze gutura mu Ndorwa bakajya batera inkiko z’u Rwanda bakazinesha; bakanyaga inka bakazijyana aho bacikiye.
Umunsi umwe bagaruka mu Mutara kuhanyaga inka. Bamaze kuzinyaga induru irakorerana, inkiko zose zirahurura zirwanya Urukatsa rurazinesha. Bageze ku Muvumba bahura n’imandwa y’inkonjo yavaga gusega, ikubise amaso Urukatsa ivuza induru: urushyi rukiri ku munwa umugabo wo mu Rukatsa witwaga Munanira ayirasa inyuma y’urushyi, umwambi urarwahuranya, uca mu kanwa ufata mu irugu.
Urukatsa ruriyamirira, ruti: Noneho ino si induru ni impomamunwa; kuko urushyi rwafatanye na wo kubera umwambi wahinguranije. Nuko kuva ubwo, uvugije induru wese bigashyira kera, bati: «Nimwumve induru yabaye impomamunwa!»
Inkomoko: Ibirari by’insigamigani


text:
KANDA HANO UREBE VIDEO
Burya kurota n’ibintu byizana,kandi burya siko buri joro umuntu arota cyangwa se aba agomba kurota kuko hari n’abamara n’icyumweru batararota.Ubushakashatsi bugaragaza ko inzozi zacu zerekana uburyo tubayeho ku Isi, tugomba kuzihuza nubuzima bwacu bwa buri munsi,ibidushimisha ndetse n’ibitubaza . Abahanga bagerageje kandi gusobanura inzozi akenshi abantu bakunze kugira.
- Kurota ukora impanuka.
Iyo urose ukora mpanuka( cyane cyane iy’imodoka) ibyo bigaragaza ko hari ikintu gishobora kubangamira cyangwa guhagarika burundu ibikorwa byawe. Singombwa rero kugira ubwoba ngo uhagarike ingendo ngaho ngo uri gutinya impanuka. Ni ngombwa ahubwo ko usuzuma imishinga yawe ukareba niba ntagishobora kuyihungabanya.
- Kurota uri kubyara.
Kubyara mu ndoto bifite igisobanuro cyiza.Bigaragaza ko hari ikintu gishya ushaka gushyira ahagaragara. Singombwa ko byanze bikunze bigomba kubyara umwana bishobora no kuba igikorwa gishya ushaka kubona cyatunganye cyangwa ijambo rikuri ku mutima ushaka kuzabwira umuntu. N’iyo waba warose ubyara ikintu kidafite ishusho nyayo y’umuntu cyangwa warose ko utwite byose bisobanura kimwe.
- Kurota uzengurutswe n’abantu benshi.
Ibi bisobanurwa hakurikije ubuzima bwa buri munsi bwa nyiri ukurota.Niba watewe ubwoba n’ubwo bwinshi bw’abantu ugomba gutekereza ku bugwari ugira haba mu mibanire yawe n’abandi cyangwa bwo gutinya gucibwa urubanza igihe waba ufatiwe mu makosa. Igihe ubashije kwihagararaho muri icyo gikundi bigaragaza ingano y’ibyishimo uterwa no kugera kucyo wari wiyemeje.
- Kurota uvuza induru ijwi ntirigende.
Gusobanura izi nzozi bisaba kureba ubuzima bwawe mu minsi yashize akenshi umuntu akunze kurota ari mu mahina yatabaza ntihagire uwumva. Ugomba kureba niba mu minsi yashize ntaho wahuye n’ikibazo utari ufite ubushobozi bwo gukemura. Hari n’igihe biba byarabaye mu bwana ukongera kubyibuka ukuze.
- Kurota wikubita hasi uturutse hejuru.
Ibyo bishobora gusobanura ko utinya kugira igihombo mu mishinga yawe. Niba warigeze kugira ikibazo ntihagire ukurengera izo nzozi zishobora kukugaragariza ubwoba bwo kumva ko nta ukwitayeho.
6.Kurota urupfu.
Ibyo biba kuri benshi. Kurota wapfuye cyangwa ugiye gupfa ntibisobanura ko ugiye gupfa, ahubwo bivuga imihindagurikire y’ibintu cyangwa iherezo ry’ikintu runaka kizatumahabaho itangira ry’ikindi. Urupfu rero rusobanura iherezo ry’igikorwa cyakorwa ko ari igihe cyo guhindura hagakorwa ibindi.
- Kurota wambaye ubusa.
Kuba wambaye ubusa bisobanura ko ushobora kuba wumva utarinzwe mu mibereho yawe. Bishobora ariko na none kuba ikimenyetso cyo kwisanzura ku bantu bose ndetse no kwigirira ikizere. Birumvikana ko bishobora kugira igisobanuro cyiza cyangwa kibi.
- Kurota warohamye.
Cyane cyane umuntu arota atyo iyo afite ibibazo bizamugora kubyikuramo. Icyo gihe rero uba ufite ubwoba bwo’uko ushobora kunanirwa n’ako kazi kagutegereje.
- Kurota ukuka amenyo yose.
Ubundi amenyo ni ikimenyetso cy’ubuhangange n’inyota yo gushaka gutunga. Gukuka amenyo mu ndoto ni ubwoba bwo gutinya kuva ku buyobozi bw’ikintu runaka wari ukomeyemo.
- Kurota ushyikirizwa ubutumwa.
Gushyikirizwa ubutumwa utiteguye bishobora kugushimisha ,kugutenguha cyangwa kugukomeretsa. Urugero rwa hafi ni urwo gutekereza ibisubizo by’ibizamini bishobora kandi gusobanura ko hari umuntu uhora wifuza kubona udaherutse.
- Kurota wabonye amafaranga.
Kurota amafaranga bisobanura ko urota amafaranga aba afite ubukire mu mutima we aba ashaka kuzashyira ahagaragara. Izo nzozi kandi zigaragaza uko ateye ,ibyo akundan’ubushake bwo kubishyira ahagaragara kugira ngo amenywe.
Niba wumva ujya ugira ikibazo cyo kwibagirwa ibyo warose, abahanga barakugira inama yo kujya uraza ikaramu n’urupapuro hafi niba wikanguye uhame uhumirije umwanya muto ubanze wibuke neza ibyo warose, nyuma yaho ufate ikaramu n’urupapuro ubyandike. Ngo ugeraho ukabimenyera ndetse ntuzongere kwibagirwa.
Richard [email protected]


text:
Nyamasheke: Abayobozi b’Utugari n’Imidugudu barasabwa kuba umusemburo w’imiyoborere myiza
Abayobozi b’inzego z’ibanze mu tugari n’imidugudu barasabwa kuba umusemburo w’imiyoborere myiza kuko iyo serivise nziza ziturutse ku rwego rw’umudugudu bikwira Igihugu cyose.
Ibi byasabwe n’Umuyobozi w’akarere ka Nyamasheke wungirije Ushinzwe Imibereho myiza y’abaturage, madame Gatete Catherine, ubwo kuri uyu wa gatanu, tariki ya 11/01/2013 yaganiraga n’abayobozi b’utugari n’imidugudu bo mu murenge wa Kanjongo ku nshingano zabo.
Iyi nama yari igamije gukangurira abayobozi bo ku nzego z’ibanze zo hasi nk’utugari n’imidugudu kwibukiranya ku nshingano bafite kugira ngo barusheho gutanga serivise bashinzwe, ari na byo biyobora mu nzira y’imiyoborere myiza ikwiriye.
Umuyobozi w’akarere ka Nyamasheke wungirije ushinzwe imibereho myiza y’abaturage, Madame Gatete Catherine yavuze ko guhura kw’abayobozi kuri izo nzego bituma bongera kwisuzuma kandi agaragaza ko iyo urwego rw’ubuyobozi bw’umudugudu rwubahirije ibisabwa, bituma ibyiza by’imiyoborere myiza bikwira Igihugu cyose.
Abayobozi b’imidugudu itandukanye yo muri uyu murenge wa Kanjongo bagaragaje ko mu busanzwe bakora ibishoboka kugira ngo bafashe abaturage bashinzwe kuyobora ku rwego rw’umudugudu kandi ko mu nama bakora, bafatanya n’abaturage gushaka umuti w’ibibazo biba bibugarije.
Umukozi w’umurenge wa Kanjongo ushinzwe imibereho myiza y’abaturage, Uwimana Bonaventure yagaragaje ko impanuro bahawe n’Umuyobozi w’akarere wungirije ari ingirakamaro kandi avuga ko zizabafasha mu kunoza ahari hakigaragara imbaraga nke.
Â


text:
RALGA irasaba uturere kwirinda kwigana utundi mu gihe ibyo bigana bitari mu nyungu z’abaturage
Umunyamabanga mukuru w’ishyirahamwe ry’uturere n’umujyi wa Kigali (RALGA), Karake Théogène arasaba uturere kwirinda kwigana utundi igihe ibyo bigana bitari mu nyungu z’abaturage. Yabivugiye mu biganiro abakozi ba RALGA bagiranye n’abajyanama b’akarere ka Kayonza, komite nyobozi y’ako karere n’abahagarariye abanyamabanga nshingwabikorwa b’utugari n’imidugudu.
Ibyo biganiro byabaye tariki 11/03/2014 bikaba byari bigamije gusobanura imikoranire y’iryo shyirahamwe n’abanyamuryango baryo, kugaragaza ubuvugizi ribakorera no kubabaza niba ubwo buvugizi buhagije kugira ngo aho bitagenda neza hashyirwemo imbaraga.
Mu minsi yashize hari uturere twinshi twagiye dushinga amakipe y’umupira w’amaguru tugashoramo amafaranga menshi kandi hari ibindi bikorwa byihutirwa ayo mafaranga yakabaye akoreshwa nk’uko byavuzwe n’umunyamabanga mukuru wa RALGA. Ati “Gushyiraho ikipe abantu bagashoramo amafaranga menshi kandi hari abana bakirwaye bwaki hari icyo bimaze?â€
Yakomeje avuga ko ibi bidasobanuye ko akarere kabujijwe kugira ibyo kigira ku kandi, avuga ko akarere kabonye hari gahunda iteza imbere abaturage ikorwa mu kandi karere ntacyatuma hatabaho gukopera, kuko icyo gihe ubuyobozi bw’akarere buba bugamije iterambere ry’abaturage.
Uyu muyobozi yasobanuriye abitabiriye ibyo biganiro ko leta y’u Rwanda ishishikajwe no guteza imbere abaturage ba yo, kuko uko imyaka igenda ishira hari impinduka nziza zigenda zigaragara haba mu buyobozi no mu baturage muri rusange. Yasabye abayobozi b’umwihariko kwiremamo icyizere cy’ahazaza heza kuko badafite icyo cyizere ntacyo bageza ku baturage.
Umuyobozi w’akarere ka Kayonza Mugabo John yavuze ko hari byinshi bungukiye muri ibyo biganiro. Yavuze ko ubusanzwe buri karere kaba gafite gahunda ya ko y’ibikorwa kateguye, ariko na none ngo hari n’ibyo umuyobozi ashobora kurahura ahandi igihe abona ari ibintu byiza bishobora kugirira akamaro abaturage ayobora.
Na we yavuze ko umuyobozi akwiye gukora ibiri mu nyungu z’abaturage, avuga ko ari yo mpamvu hariho abajyanama baba bahagarariye imirenge yose mu turere, kugira ngo bagaragaze ibikenewe mu mirenge bahagarariye bityo bigenderweho mu gukora gahunda y’ibikorwa by’akarere.
Abitabiriye ibyo biganiro bagaragaje imbogamizi uturere dukunda guhura na yo y’uruhurirane rw’inshingano uturere duhabwa na za Minisiteri n’ibigo bya Leta bitandukanye kandi byose bikazira rimwe, ku buryo ngo bituma abakozi kuva rwego rw’uturere kugera ku tugari batabona umwanya uhagije wo gukora inshingano za bo ngo batange umusaruro.
Umunyamabanga mukuru wa RALGA yavuze ko ibyo ari bimwe mu biraje inshinga iryo shyirahamwe, kugira ngo abanyamuryango ba ryo babashe gukora neza. Ati “turakomeza gukora ubuvugizi kuri izi nzego, kandi bizagerwahoâ€
Abitabiriye ibyo biganiro bahawe impapuro bujuje bagaragaza uko babona ubuvugizi RALGA ikorera uturere, ndetse banagaragaza ibyo bifuza iryo shyirahamwe ryashyiramo imbaraga kugira ngo ubuvugizi rikorera abanyamuryango ba ryo burusheho gutanga umusaruro.


text:
Gisagara: Inkeragutabara zujuje inzu y’ubucuruzi yatwaye miliyoni 10RWf
Mu minsi iri imbere abagize Koperave y’inkeragutabara yitwa CTPMH yo mu murenge wa Save muri Gisagara baratangira kwinjiza amafaranga babikesha inzu y’ubucuruzi bujuje.
Iyi nzu yuzuye itwaye miliyoni zirenga 10RWf, yatashywe ku mugaragaro ku itariki ya 28 Nyakanga 2017.
Ayo mafaranga yose yayubatse yaturutse ku migabane y’abanyamuryango bakuye mu kazi ko gukora isuku n’inguzanyo ntoya batse muri banki.
Iyo nzu ifite imiryango ibiri. Umwe uzakorerwamo ubucuruzi bw’ubuconsho naho undi uhunikwemo imyaka.
Nubwo ubucuruzi butaratangira, abanyamuryango bamaze kugura imyaka irimo ibishyimbo, ibigori n’amasaka bingana na toni enye n’ibiro 200 bazatangiriraho bahunika.
Lambert Twahirwa, uyobora iyo koperative avuga ko agitangira kuyiyobora yasanze nta mutungo isigaranye ariko agerageza kumvisha abanyamuryango bake bari basigaye ko batagomba gucika intege batanga imisanzu kugeza baguze ikibanza barubaka.
Agira ati “Nasanze kuri konti hariho amafaranga ibihumbi 300RWF gusa, ngerageza kumvisha abanyamuryango bari basigaye ko tutagomba gucika intege, turakomeza dutanga imisanzu none dore twiyujurije inzu namwe mubona ko isobanutse.”
Abanyamuryango b’iyi koperative bavuga ko kuba baragiye basenyuka ndetse abayobozi babo bakabatwara umutungo bari bafite,byabahaye imbaraga zo gukora cyane ubu bakaba bizeye ko koperative yabo igiye kurushaho gukomera no kugera ku bikorwa byinshi.
Iyi koperative yatangiye mu mwaka wa 2008, itangirana abanyamuryango 73, bari biganjemo abahoze mu ngabo z’igihugu.
Mu mwaka wa 2012, ubuyobozi bwa koperative bwaje kunyereza umutungo wayo wabarirwaga muri miliyoni 5RWf. Ibyo byatumye abanyamuryango benshi bacika intege ndetse bamwe bahita bayivamo.
Ababarirwa muri 21 barimo 5 gusa b’inkeragutabara biyemeje gukomera kuri koperative yabo barongera bitoramo ubuyobozi.
Bahise bahindura inshingano za koperative. Ubusanzwe yambumbaga amatafari ariko babihagarika ahubwo itangira gukora isuku mu isoko rya Rwanza riherereye mu murenge wa Save.
Akimana Albertine, umwe mu banyamuryango avuga ko koperative yabo yicwaga n’ubuyobozi bubi kuko kuva aho baboneye abayobozi bashya batangiye kubona amafaranga yinjira mu ngo zabo kugeza n’aho babona ayo gushora mu bucuruzi.
Agira ati “Icyatwicaga ni ubuyobozi bubi kuko ntitwahinduye ibyo twakoraga kandi amafaranga twarayabonye mu rugo tubaho neza none twiyujurije n’inzu.”
Brig General Fillimin Bayingana, ukuriye Inkeragutabara mu Ntara y’Amajyepfo avuga ko kuba iyi koperative yaragiye isenyuka ndetse ubuyobozi bwayo bukayisahura, bikwiye kubera abayigize isomo, bagaharanira ko itazongera gusenyuka kandi igakomeza kubagirira akamaro.
Agira ati “Inshingano zacu ni ukureba uko koperative z’Inkeragutabara zikora, uko ziyobowe n’uko ziyubaka kuko ntitwifuza kubona Inkeragutabara ishonje iri ku muhanda.”


text:
Rwanda : Njyanama y’akarere ka Kirehe yize ishyirwa mu bikorwa ry’imihigo 2012-2013
Kuri uyu wa 21/09/2012 inama njyanama y’akarere ka Kirehe yateranye, ikaba yararebeye hamwe ingengabihe y’imihigo umwaka wa 2012,2013 n’uburyo izashyirwa mu bikorwa
Perezida wa njyanama y’akarere ka kirehe Rwagasana Erneste akaba avuga ko ibi biri mu bizatuma aka karere kabasha kugera ku mihigo kahize akomeza avuga ko barebaga uburyo za komisiyo za njyanama zikora mu rwego rwo kurushaho kunoza imikorere ya njyanama.
Uyu muyobozi wa njyanama y’akarere ka Kirehe akaba akomeza avuga uburyo aka karere ka Kirehe bagiye guhashya indwara zituruka ku mirire mibi zishobora kuhaboneka dore ko aka karere kari mu turere tweza , kakaba kadakunze kugaragaramo ikibazo cy’inzara,uyu muyobozi wa njyanama y’akarere akaba avuga ko kuba aka karere gakunze kweza hatakagombye kugaragara indwara zituruka ku mirire mibi.
Mu nama njyanama y’akarere ka Kirehe abajyanama bafashe n’umwanzuro w’uko bazajya batumira inama njyanama babanje kumenyesha abaturage igihe,izabera kugira ngo nabo abashoboye bajye baza gukurikirana ibikorwa bya njyanama bityo bakaba bakwibuka no gutuma abajyanama bahagarariye imirenge ibibazo bafite mu buryo bworoshye.
Â


text:
KANDA HANO UREBE VIDEO
Mbabazi Liliane, umwe mu bagore bar inshuti y’inkoramutima n’umuhanzi Mowzey Radio wahoze mu itsinda ririmba rya Good Lyfe mu gihugu cya Uganda, nyuma y’urupfu rw’uyu musore yafataga nk’inshuti ye y’ibihe byose yatangaje amagambo yakoze benshi ku mutima ubwo yagaragazaga uko amerewe ubungubu atakirikumwe n’uwo babyaranye Asante.
Mbabazi Liliane na Radio ni abantu bari bamaze igihe kitarigito bakundana kuko urukundo rwabo rwatangiye ubwo bahuriraga ku ishuri muri Kaminuza ya Makerere biga ishami rya Social Sciences nyuma yahoo aba bombi bakaza kuva kuntebe y’ishuri bahita binjira muri Muzika arinacyo cyakomeje gukomeza gusigasira umubano hagati yabo kugeza babyaranye n’abana.
Radio na Mbabazi Liliane babyaranye umwana w’Imfura bise Asante, guhere ubwo batangira kubaho nk’umugore n’umugabo ariko hagati aho ntabwo babanaga mu buryo bwemewe cyangwa buzwi ku mugaragaro kuko kugeza ubu abenshi baribakibafata nk’aba X mu rukundo.
Bumwe mu butumwa uyu mugore yatanze abunyujije kurubuga rwa Instagram akoresha, yagaragaje urukundo yakundaga Radio ndetse n’uko asaba Imana kumuha Imbaraga zo kumurerera abana bakazakomereza aho yasize agejeje.
Mu gihe cy’iminsi mike Radio amaze asezeweho bwanyuma n’inshuti n’abavandimwe, uyu Liliane yariyaririnze kugira icyo atangaza, kubera agahinda no kunanirwa guhita yakira ibizazane bimugwiririye ariko nyuma yahoo nibwo yaje kugaragaza icyo umutima we wari ubitse.
Mu magambo yanditse yagize Ati:”Nari maze igihe ngerageza gushaka imbaraga n’amagambo nakwandika kuri wowe Papa Asante. Nari mu nzozi kandi birasa n’aho ntazazivamo. Kumva ko ntashobora kukubona cyangwa kuvugana na we, ni ibintu ntarabasha kumva.
Wari imfura, umuntu udasanzwe kandi wari ufite impano itangaje mu kigero cyacu. Ndi umunyamugisha kuko nasangiye na we ibihe byinshi, ntewe ishema n’abana twabyaranye.
Wasize icyuho kinini, nta muntu Wabasha kukiziba. Ndagukunda cyane kandi iteka ryose Papa Asante, Imana nimpe imbaraga n’ubushobozi bwo kurera abana bacu bazabashe kusa ikivi cyawe.
Ndashimira umuntu wese wambaye hafi muri ibi bihe bikomeye, ndashaka kubashimira byimazeyo. Imana nibahe umugisha mwese! Papa Asante, turagukumbuye cyane kandi igihe cyose ndakubona iyo ndebye mu maso y’abana twabyaranye.
Amagambo ntiyabasha gusobanura uko merewe muri uyu mwanya. Ruhukira mu mahoro. Nzakomeza nzirikane ko ari Imana…”.
Umuririmbyi Mowzey Radio, yahoze aririmba mu Itsinda rya Good Lyfe yari amazemo imyaka isaga 10, akaba yaravutse kuya 26Mutarama 1985,yitaba Imana kuya 1 Gashyantere 2018. Yari inshuti magara ya Liliane Mbabazi ukomoka mu Rwanda bakaba bari bamaze kubyarana abana babiri.
KWIZERA Juvenal


text:
Uyu munsi ku wa 2 Gashyantare, 2018 mu cyumba cy'inama cy'Akarere ka Rulindo habaye inama yahuje abakozi b'urwego rwunganira Akarere mu gucunga umutekano (District Administration Security Support Organ) DASSO bakorera mu Karere ka Rulindo n'intumwa za MINALOC : Kayitare Alex, DASSO Operation & Affairs Officer na Assistant Commissioner of Police Charles Kayihura.
Iyo nama yari igamije kungurana ibitekerezo mu kunoza imikorere n'imikoranire ya DASSO n'izindi nzego, imyitwarire n’ikinyabupfura bigomba kuranga abakozi b’urwego rwa DASSO no gushakira hamwe ibisubizo by'ibibazo abakozi b'urwego rwa DASSO bahura nabyo mu kazi kabo ka buri munsi.
Abakozi b’urwego rwa DASSO bishimiye inama bagiriwe kandi bashimangira ko bagiye gukosora ibitakorwaga neza kugira ngo umuturage abone serivisi nziza.


text:
Bitewe n’aho u Rwanda rugeze mu iterambere kwamamaza mu buryo butajyanye n’igihe byaraciwe mu mujyi wa Kigali kuko biteza umwanda bigatuma isura y’umujyi itagaragara neza.
Umujyi wa Kigali uherutse gushyira mu bikorwa amabwiriza yasohotse mu igazeti ya leta yo kuwa 17 Ukwakira 2016 yo gukuraho ibyapa byamamaza ku karubanda mu mujyi wose igihe atari ibya ‘Electronic’ ibyihindukiza (Tri-Vision) n’ibiyobora abantu.
Mu gushaka igisubizo cyafasha abagizweho ingaruka n’ubwo buryo bwo kwamamaza budateye imbere, abanyeshuri biga muri Kaminuza ya Sinhgad yigisha ikoranabuhanga batangije uburyo bwo gukora ibyapa by’ikoranabuhanga ku buryo butamara umuriro kandi bugezweho.
Simbi Arsène, umunyeshuri wiga mu mwaka wa kane mu bijyanye n’amashanyarazi (Electrical Engeering) mu ishuri rikuru rya ‘Sinhgad Technical Education Society’ yagize ati “ Turi abanyeshuri batandatu bishyize hamwe mu guhimba imirimo binyuze mu guhanga udushya dutandukanye tuba dukorerwa hano muri kaminuza.”
“‘Led sign board’ ni ibyapa by’ikoranabuhanga twatangiye gukora bikoresha udutara dutoya kandi bitamara amashanyarazi kuko bikoresha umuriro muke cyane.”
Simbi avuga ko bajya gutekereza gukora ibyo byapa babanje bagasuzuma bagasanga nta hantu bikorerwa mu Rwanda , ababifite babitumiza hanze ndetse bakabona ko ari ibintu bikenewe dore ko ibyapa bisanzwe kugira ngo byake nijoro bikenera kuba bizengurutswe n’amatara menshi kandi atwara umuriro.
Ati “Twabanje kureba ibyiza by’ibyapa bigezweho Leta yifuza ,dusanga uretse isuku bitanakoresha umuriro mwinshi.
Naguha nk’urugero, nk’icyapa twari dusanzwe dufite hano ku ishuri cyari kirimo amatara atandatu mo imbere kugira ngo na nijoro kibashe kugaragara , twasanze ku mwaka cyaratwaraga ibihumbi 146 ariko icyapa cy’ikoranabuhanga twakoze cyo kizatwara amafaraga ibihumbi 7500 gusa ku mwaka.”
Abanyeshuri bo mu ishuri rikuru rya Sinhgad bavuga ko kugira ngo icyapa kiboneke ibikenerwa byinshi biboneka ku masoko yo mu Rwanda uretse bikeya bishobora gutumizwa mu mahanga .
Umutoni Natacha na we ari mubakora ibyapa by’ikoranabuhanga ati “Ibyapa by’ikoranabuhanga dukora birahendutse ntabwo igiciro cyabyo gihwanye n’uwatumije icyapa mu Bushinwa cyangwa ahandi kuko amafaranga agitangwaho ngo kigere mu Rwanda aba ari menshi kandi nta n’ikintu ashobora kugihinduraho ariko twebwe agize icyo atishimira twahita tubikosora.”
Turifuza kuba uruganda rugemura ibi byapa n’ahandi
Natacha ati “Usanga nk’i Burundi, Congo n’ahandi na bo bagifite ibyapa bitajyanye n’iterambere, biriya bimara umuriro.
Turifuza gukora cyane tukaba uruganda rugaba amashami ku buryo no mu bindi bihugu twazagezayo ibi byapa.”
Abanyeshuri bavuga ko kugira ngo ibyapa by’ikoranabuhanga biboneke atari akazi k’umuntu umwe kuko hari abashushanya (designers) bakerekana uko icyapa kizaba kimeze.
Hari abashinzwe kureba ingano y’amashyanyarazi kizakenera n’abize ibijyanye na mudasobwa bakora ibijyanye na ‘animation’ kugira ngo amagambo ajye agenda yiyandikamo adahagarara.
Nshunguye Justin, umwarimu muri kaminuza ya Sinhgad yavuze ko nk’umurezi bashishikariza abanyeshuri kwihatira gushyira mu bikorwa ibyo biga kurenza uko babifata mu mutwe gusa.
Ati “Abanyeshuri bacu tubasaba gushyira mu bikorwa ibyo biga ni yo mpamvu hano uhasanga amatsinda atandukanye aba yaregeze ku bikorwa bifatika kandi bisubiza ibibazo by’abaturage.Nk’ibi byapa by’ikoranabuhanga bakoze batangiye kubona amafaranga kuko bamwe batangiye kubaha isoko.”
Nzitonda Kiyengo, Umuyobozi wa Kaminuza ya Sinhgad Technical Education Society atangaza ko ibyo abanyeshuri bakora bafashijwe n’ikigo cyabo ari ibintu byiza ndetse ko abamaze kubikoresha batabishidikanyaho, gusa ngo aho bakomanze usanga bagishidikanya.
Ati “Abanyarwanda usanga batagirira icyizere abandi banyarwanda , ahubwo ubona kugira ngo babyemere ari nk’uko wagenda witwaje umuzungu cyangwa undi muntu w’umunyamahanga.Iyo ubabwiye ko ari abanyarwanda babikora rwose usanga bacitse intege bataranabona ibyiza bakora.”
Uyu muyobozi akangurira inzego zose kwizera no guteza imbere ibikorerwa mu Rwanda kuko ibikorwa byivugira kurenza amagambo bashaka kubwirwa n’abanyamahanga.
Kwandika abanyeshuri bashya muri kaminuza ya Sinhgad, iherere mu karere ka Kicukiro birakomeje kuko umwaka w’amashuri bazawutangira tariki ya 6 Werurwe 2017.
Inkuru bifitanye isano: Umujyi wa Kigali washwishurije abafite ibyapa byamamaza basabaga kwihanganirwa amezi 18


text:
NYINAWUMUGISHA PENINA WARI INDAYA RUHARWA ARATANGA UBUHAMYA AKEMEZA KO IMANA YAMUKIJIJE SIDA
Yanditswe na Imanishimwe Dieudonne July 3, 2017
Nyinawumugisha Penina ukomoka mu murenge wa Kinigi akarere ka Musanze kuri ubu akaba asigaye yibera mu mujyi wa Kigali ,aremeza ko Ku Mana byose bishoboka .Mu buhamya bwe :avuga […]
Nyinawumugisha Penina ukomoka mu murenge wa Kinigi akarere ka Musanze kuri ubu akaba asigaye yibera mu mujyi wa Kigali ,aremeza ko Ku Mana byose bishoboka .Mu buhamya bwe :avuga ko nta cyaha kibaho atakoze gusa ngo kuri ubu akaba ashimira Imana kuko yamukuye mu bubata bwa Satani akakira agakiza akaba kuri ubu ari umukozi w’Imana
Yavuzeko mu gihe yari ageze mu kigero cyo mu myaka nka 14 yavuye iwabo mu Kinigi ajya gushaka akazi ko gukora mu rugo mu mujyi wa Musanze agezeyo yabonye akazi aho ngo yakoreraga umugore w’umuyisilamu.uyu mugore ngo yaje kumutoza umwuga mubi w’uburaya Ku buryo ngo yajyaga amuzanira abagabo bakamusambanya Ku gahato bakishyura uwo wari umukoresha we.Ibi ngo byatumye nawe ahita yirundurira muri uyu mwuga noneho nawe afata iseta atangira kujya yinjiza abagabo. Aganira n’umunyamakuru wa ibyiringiro.rw ,yagize ati: “nafashe iseta kuko nari maze kumenyera uburaya.urwego nari ngezeho nashoboraga gusambana n’abagabo 10 mu ijoro rimwe cyangwa se umunsi umwe” nyuma yigihe akora uyu mwuga ugayitse yaje no kwanduriramo Sida kuriwe yumvaga ntayandi mahirwe y’ubuzima byose byarangiye cyane ko yumvaga n’Imana itamubabarira.
Yavuzeko mu gihe yari ageze Ku myaka 18 yaje kwanduzwa Sida n’uwari umupolisi kuko ngo yari indaya ya VIP(y’inyacyubahiro)kuburyo ngo yasambanaga n’abakomeye gusa kuko ngo uwamuhaga macye yamuhaga 10,000 frw.Gusa ngo uyu mugabo yaje kumutwara amugira umugore babyarana umwana umwe amusigira n’inda y’amezi atatu kuko (umugabo)yahise apfa yishwe n’icyo cyorezo cya Sida
Aha akaba yaduhamirije ko Ku bubasha bw’Imana byose bishoboka ndetse na Sida ibasha gukira kuko nyuma yuko mbere yari yarasanze arwaye Sida yaje kuyikira n’ikindi ngo kibihamya ni uko mu mwaka ushize wa 2016 yabonye umusore waje kumusaba ko babana ,muri icyo gihe ngo yabanje gushidikanya ariko ngo aza kwibuka ko Imana yigeze kumubwirako izamuha umusore mwiza.Yaje kubyemera ariko babanza kujya kwipimisha kwa muganga basanga ari bazima bityo bahitamo kubana nyuma yuko bakoze ubukwe bw’agatangaza yaba nu murenge cyangwa mu rusengero .Gusa ariko abavandimwe b’uyu musore barwanyije ubu bukwe bivuye inyuma kuko bavugaga ko batashyingira indaya kandi irwaye Sida.
Gusa byaje kurangira babanye ndetse ubu ngo amasezerano y’Imana akaba akomeje gusohora kuko bamaze no kwibonera inzu yabo ,ndetse kuri ubu uyu mugore akaba atwite inda y’uyu mugabo we aho ngo imaze kugera mu mezi ane.Akaba asoza avugako ntacyo Imana itakora kuko ngo iyazuye Razaro itananirwa gukiza Sida .
Ibyiringiro.rw


text:
Urwenya:Mucutsumumpe
Mucutsumumpe
Nuko umusaza aba bita ba sugar dady arakugendeye yumvise ko abagore bakuru abahaze
ati “reka jye shaka utwana tukiri duto dufite imyaka nka 15 cyangwa 14.” Afata akana kamwe muri utwo akajya abona rwose akaruta cyane kandi koko yaranakarutaga rwose kuko uwo mwana yanganaga n'umwana wa bucura w'uwo musaza aragatereta akajya akagurira ibisuguti nuducshikerete mbese utuntu two kubeshya abana ariko icyo yish...akiraga nawe uracyumva sibwo bahanye gahunda se yo muri hotel yo kuza kubonana nuko umusaza aragenda bamuha chambre yo muri 4 umusaza agenda abwira wa mwana ati bampaye icyumba gifite numero 4
umwana ahita amubwira yihuse cyane ati “cheri iyo chambre ndayizi cyane igitanda cyaho cyaracitse jyenda baguhindurire umusaza arumirwa kandi yari azi ko yitoraguriye akana kataramenya icyatsi n'ururo asanga karamurusha umujyi “
Shyiraho Igitekerezo!
Subscribe to: Post Comments (Atom)


text:
Kubungabunga Umugezi wa Mashyiga bituma bahinga no mu Mpeshyi
Abaturiye Umugezi wa Mashyiga mu Karere ka Karongi barasabwa kumva ko ibikorwa byawushyizweho mu rwego rwo kuwubungabunga ari inyungu zabo, bakabyitaho.
Ni mu gihe bamwe mu bagenerwabikorwa bakomeje kwangiza urubingo n’imigano byatewe ku nkengero z’uyu mugezi n’umushinga LIVEMP (Lake Victoria Environmental Management Project) baragiramo amatungo cyangwa bakawucukura munsi bashaka amabuye.
Ubwo yari mu Karere ka Karongi ku wa 27 Kanama 2016 mu muganda wo kubungabunga uyu mugezi, Minisitiri ushinzwe Gucyura Impunzi no Gukumira Ibiza, Mukantabana Séraphine, yasabye abaturiye ibi bikorwa kumva ingaruka ku iyangirika ryabyo.
Yagize ati “Ni ku nyungu zacu si ku bw’ababihashyize, turasabwa kubibungabunga kandi tukumva akamaro kabyo; ko nibyangirika umugezi uzakama kandi amazi yawo tuyakoresha muri byinshi mu buzima bwa buri munsi.”
Minisitiri Mukantabana kandi yibukije abaturiye uyu mugezi kuwubyaza umusaruro mu gihe nk’iki cy’izuba ntibawurebe ugenda gusa, ahubwo bakawifashisha mu kuvomera imyaka yabo.
Ku ruhande rw’abagenerwabikorwa, nubwo ntawerura ngo yishinje uruhare mu kwangiza ibi bikorwa, ngo akamaro kabyo barakazi.
Mugabarigira Jean, utuye mu Murenge wa Murambi, ati “Natwe erega akamaro bidufitiye turakazi! Uzi uru rubingo rutaraterwa ukuntu imirima yacu ikikije aha yahoraga igenda, reba nk’ubu mu Mpeshyi turahinga kuko tubona amazi yo kuvomera!”
Mugenzi we Sengabo Aroni ati “Aba umwe agatukisha bose, si ko twese tubyangiza, ahubwo ni babandi usanga bahora badashaka kumva iterambere.”
Umugezi wa Mashyiga ukora ku Mirenge ya Murambi, Rugabano, Gashari na Murundi, ukaba wiroha muri Nyabarongo.
Muri uyu muganda hatemwe urubingo rushaje kugira ngo rwongere kumera neza, habagarwa imigano iteye ku nkengero byose biri ku burebure bwa kirometero 6 ndetse hanasiburwa imiringoti mu rwego rwo guhangana n’amazi aturuka ku misozi akamanuramo ubutaka.


text:
RALC yagaragaje indangagaciro enye zigiye kugenderwaho
Yanditswe na MUTUNGIREHE SAMUEL
Umunyamabanga Nshingwabikorwa w’Inteko nyarwanda y’ururimi n’umuco (RALC), Dr. Vuningoma James, yatangaje ko hagiye gushyirwaho indangagaciro enye z’Abanyarwanda zigiye kugenderwaho.
Dr Vuningoma yavuze ko nka RALC bakoze ubushakashatsi ku ndangagaciro, zishyirwa mu gitabo “Indangagaciro z’Umuco w’u Rwanda”, imfashanyigisho ibanza, bityo bagiye kuzihuza n’ibyavuye mu bushakashatsi bwakorewe mu Itorero ry’Igihugu, ibyo mu kigo cy’amatora, Unity Club Intwararumuri, Komisiyo y’Ubumwe n’Ubwiyunge, babibyaze indangagaciro z’Abanyarwanda zigiye kugenderwaho ariko zifite izindi zishamikiyeho.
Ati “Izo ndangagaciro enye ni Ugukunda Igihugu, Ubumwe, Ubupfura n’umurimo. Izo ndangagaciro uko ari enye twasabwe gukora ikindi gitabo kitari iki (cya RALC), kigiye gukurikira iki, kigaragaza ingandagaciro remezo enye n’izindi ndangagaciro zizishamikiyeho.”
Yongeyeho ko nyuma y’icyo gitabo hari n’ikindi gikorwa cyo kugaragaza amateka y’ahantu hose nyaburanga hari amateka y’Abanyarwanda kugira ngo age yigirwaho.
Ati “Ariko hagati aho Inteko nyarwanda yatangiye no gushakisha uburyo izamenya ahantu hafite uburanga mu Rwanda hashobora gufasha kugira ngo Abanyarwanda bige amateka y’ubuzima bwabo.
Hakozwe ubushakashatsi ku bindi by’umuco nyarwanda birimo ubukwe nyarwanda butavugwaho rumwe muri ino minsi ku ngingo zimwe na zimwe, hakozwe ubushakashatsi bwo kumenya uko itangazamakuru, murandasi, imbuga nkoranyambaga bigira ingaruka ku muco n’ururimi nyarwanda, ku myambarire y’abakobwa, abagore n’abagabo n’ibindi bishyirwa mu majwi hagati y’abo mu byiciro bitandukanye.
Dr. Viningoma ati “Impamvu y’iki gikorwa ni uko Inteko nyarwanda y’ururimi n’umuco ifite uruhare runini mu nganda ndangamuco (cultural industries) zibarizwa muri rugaga rw’abikorera.
Ibyo biri kandi mu mwanzuro wafashwe mu nama y’umushyikirano iheruka mu 2013, wo gushaka ibintu bishobora kudindiza iterambere umuco nyarwanda n’ururimi, bishingiye no ku kuba UNESCO yaramaze gushyira ururimi rw’Ikinyarwanda mu ndimi gakondo ziri ku isi zigiye kuzimira zikavaho.
TANGA IGITEKEREZO
Leave a Reply
Be the First to Comment!


text:
Zimwe mu mpano waha umukunzi kuri St Valentin
Hari impano nyinshi watanga bitwe n’icyo uwo ugiye kuyiha akunda ariko mu gihe ushidikanya wareba muri izi iyamushimisha.
Impano 10 waha umukobwa cyangwa umudamu :
Ibirungo byo kwisiga ( make up/maquillage)
isakoshi,
isaha
amaherena cyangwa se izindi bijoux
telephone
igitenge
amashuka cyangwa cadre irimo ifoto muri kumwe
imyambaro yo kurarana
parfum cyangwa deodorant nziza
Kumusohokana muri restaurant
byaba byiza impano umuhaye iherekejwe n’indabo
Impano 10 waha umusore cyangwa umugabo
Isaha bikaba byiza umuhaye smartwatch
ingofero
sandari
Kumwishyurira abonnement ya gym
wallet
ceinture
parfum cyangwa set ya deodorant na aftershave
set irimo utwuma two guca inzara
ishati / Tshirt
ama CD y’indirimbo akunda
Byaba byiza izi mpano uziherekeranije na Carte iriho amagambo meza
Izi ni zimwe mu mpano watanga zikaba zashimisha abantu bitewe n’ibyo bakunda. Ese wowe wakwishimira iyihe mpano muri izi ?
Agasaro.com
Ibitekerezo byanyu
-
-
-
-
bjr, jye ndemeranya namwe kuri ibi bikurikira :
wallet
ceinture
sandal
parfum cyangwa set ya deodorant na aftershave
ishati / Tshirt ho biragoye gato kuko utazi neza gout yiwe jye hariyo naguriye umugabo wanjye
muri UTC 40milles ariko ntiyayikunda ndababara, ariko wallet namuguriye na ceinture na sandal yarabyishimiye cyane upfa kuba uzi neza ko ari uruhu. murakoze agasaro ndabakunda ku bw’inama zanyu nziza Imana ibahe umugisha
-